
51 pct. i USA tror 
på UFO’er 


Princeton, N. J. - 11% af den voksne be¬ 
folkning i USA, eller mere end 15 millioner 
amerikanere siger, de har set UFO’er (uiden¬ 
tificerede flyvende objekter), hvilket er dob¬ 
belt så mange som ved en tidligere undersø¬ 
gelse om emnet i 1966. Tallet var dengang 
5%. 

Desuden viser den seneste undersøgelse, at 
omkring halvdelen (51%) af alle de inter¬ 
viewede personer mener, at disse flyvende 
objekter - ofte kaldt flyvende tallerkener - 
er virkelige og ikke blot fantasifostre eller 
hallucinationer. 

Den samme undersøgelse viser, at omtrent 
halvdelen (46%) af de interviewede perso¬ 
ner tror, at der er intelligent liv på andre 
planeter. Dette tal er steget stærkt siden 
1966-undersøgelse, hvor tallet var 34%. 

Næsten alle (95%) har i det mindste hørt 
eller læst noget om UFO’er. 

Følgende spørgsmål blev stillet til de per¬ 
soner, der havde hørt eller læst om UFO’er: 

Har De nogensinde selv observeret noget , 


De mente var et UFO? 

Hele USA . 11% 

(i gennemsnit svarende til ca. 15 miil. 
mennesker). 

Skoleuddannelse: 

College (svarer til gymnasium) . 12% 

High school (svarer til 

mellem/real-skole) . 10% 


Grade school (svarer til folkeskole) ... 10% 


Geografisk opdeling: 

Østkysten af USA . 5% 

Midtvesten . 13% 

Sydstaterne . 14% 

Vestkysten . 10% 

I byer med 1 million indbyggere 

og derover . 6% 

500.000 - 999.999 . 6% 

50.000 - 499.999 . 11% 

2.500 - 49.999 . 14% 

under 2.500 indbyggere . 13% 


Drejer disse fænomener sig efter Deres me¬ 
ning om virkelige ting , eller er det blot noget , 
folk indbilder sig? 



1973 

1966 

Virkelige . 

. 51% . 

46% 

Indbildning ... 

. 28% . 

29% 

Ved ikke . 

. 21% . 

25% 

Yderligere blev følgende spørgsmål stillet til 

alle deltagere i 

undersøgelsen: 


Mener De , at 

der på andre planeter i 

uni- 

verset findes mennesker , der mere eller 

min- 

dre ligner os? 

1973 

1966 

Ja . 

. 46% . 

34% 

Nej . 

. 38% . 

46% 

Ved ikke .. 

. 16% . 

20% 


U FO-Investigator/december 1973/OH. 

Det kritiske hjørne 


DET KRITISKE HJØRNE 

- har vi denne gang overladt til et par af 
vore læsere, der begge er „faldet over M stof 
I vort Jubilæumsnummer (6, 1973). De har 
taget hver sin artikel under kritisk behand¬ 
ling - og det er vi faktisk Ikke det mindste 
kede af! 

Til UFO-Nyt 

I anledning af V. J. Brøndegårds artikel: 
Kulturen i glemmebogen , føler jeg mig pro¬ 
vokeret til at sende følgende: 

Subjektivitet contra objektivitet 

Nu og da fører forkerte præmisser til rigtige 
konklusioner. Langt oftere bruges rigtige præ¬ 
misser til forkerte konklusioner, hvilket som 
regel skyldes en manglende konstruktiv tan¬ 
kegang. Et godt og gennemarbejdet eksem¬ 
pel på det sidste er V. J. Brøndegårds: Kul¬ 
turen i glemmebogen, som udmærker sig ved 
et utroligt sammenkog af fup og fakta. 

Normalt vil en sådan artikel glide ud med 
et skuldertræk, men da den (for anden gang) 
kommer i UFO-Nyt, føler jeg et vist ansvar 
for de stakkels læsere, der skal sluge de frem¬ 
satte påstande, specielt af geologisk art, da 
de har min særlige interesse. 

Grunden til dette modsvar er, at jeg føler, 
at UFO-Nyt er bedst tjent med objektiv vur¬ 
dering til de i ovennævnte artikel fremsatte 
påstande/hypoteser, frem for at lade sine 
læsere, der ofte er ude af stand til at sidde 
inde med specialviden inden for f. eks. arkæo¬ 
logi, historie, etnografi og geologi, blive over¬ 
bevist af en mystificering af emner, som 
faktisk nemt kan forklares og eftervises. 

Som geolog vil jeg kun kommentere de 


geologiske påstande, men jeg håber gennem 
de valgte eksempler at skabe mere kritisk 
vurdering til det trykte ord. Men i øvrigt - 
hvis Brøndegårds logik skal anvendes inden 
for arkæologi, kan man bare forestille sig de 
konklusioner, en fremmed civilisation vil gøre 
sig om kulturel udvikling på Mars, hvis de 
der fandt nogle metalrester fra forsknings¬ 
sonder opsendt fra Jorden. 

1. eksempel: Præmisser: Saltsøer over hav¬ 
niveau - havdyr i aflejringer og havsedimen¬ 
ter over havniveau (flere km). Konklusion: 
Mulighed for at havet har hævet og sænket 
sig ved en kosmisk magt. Kommentar: Rela¬ 
tive bevægelser inden for fysik har samme 
effektivitet uanset fra hvilken side påvirknin¬ 
gen kommer. Men i praksis - Ved at benytte 
det „aktualistiske princip", må det erkendes, 
at disse aflejringer (marine) har brugt man¬ 
ge millioner af år til deres dannelse alt efter 
aflejringens mægtighed og sedimentations¬ 
hastighed. De faunaer, der findes (bl. a. mus¬ 
lingeskaller, ammonitter og brachiopoder) 
viser ofte udviklinger fra primitive typer til 
mere specialiserede fra bund til top. Tiden 
for sådanne udviklinger måles i år-millioner. 
Endelig findes der nogle steder sådanne km- 
mægtige aflejringer med „bunden i vejret", 
altså vendt om efter at aflejringen har fun¬ 
det sted. De kosmiske magter må have brugt 
al deres energi og snilde til disse arkitektoni¬ 
ske ejendommeligheder. Og til hvad nytte? 

Endelig hævningen til flere km’s højde 
over havoverfladen. Hvis der fandtes en kraft 
til at folde disse sedimenter sammen, ville 
de automatisk blive hævet. Ændringer i mi¬ 
neralsammensætningen beviser, at der har 
været andre og højere tryk/temperaturfor- 

hold end der er i dag (metamorfose). (Prøv 
med et stykke papir på bordet - hold venstre 
hånd på venstre side og skub højre side med 
højre hånd mod venstre - iagttag resultatet). 
En sådan hævningskraft eksisterer faktisk i 
forbindelse med kontinentaldrifthypotesen,*) 
som i dag antages at være en kendsgerning 
ud fra mængder af videnskabeligt bevismate¬ 
riale. 

Saltsøer. Er den kemiske sammensætning 
af salt den samme som i havvand? Kære læ¬ 
ser, tag et fad og stil det udenfor en varm 
periode og fyld det op med vand indeholden¬ 
de salt. Fyld op hver gang, det er fordampet 
gennem en fjorten dage. Nu kan læseren 
„bevise 44 overfor en undrende skare menne¬ 
sker, at havniveauet for nylig har været over 
fadets kant ( i det mindste) på grund af 
vandets store saltindhold - og hvis man stil¬ 
ler fadet højt bliver „bevisets 44 effekt natur¬ 
ligvis større. - Titticacasøen og mange andre 
af jordens saltsøer er iøvrigt afløbsløse. Og 
kan læseren forestille sig andre faunaer end 
saltkrævende i en saltsø? 

2. eksempel: Præmisse: Submarine canyons 
uden for flodmundinger til 2000 m’s dybde. 
Konklusion: Atlanterhavets bund tørlagt ind¬ 
til 2000 m’s dybde. Underkonklusion: Atlan- 
tis. 

Konklusionen sætter i sig selv V. J. Brøn¬ 


*) Tanken om , at verdensdelene , Afrika-Syd - 
amerika osv. har hængt sammen, red. 


degård ned i uvidenhedens mørke. Allerede i 
30’erne vidste man, at enorme slamstrømme 
fra floderne gled videre på havbunden ud 
mod større dybder (det var i forbindelse med 
kabelnedlægninger). Ler og sand, der er 
tungere end vand må naturligvis følge bun¬ 
den og dette slam er meget mobilt, da det er 
opslemmet i vand (tænk på mudder før og 
efter en regnskylle). Bevægelsen ud mod 
større dybder skyldes dels pres fra floden på 
land og dels tyngdekraften. Hvor mon slibe¬ 
virkningen er størst? I rent vand eller i slam¬ 
førende vand? Disse submarine canyons er 
altså ikke spor mystiske, men dannet ved ero¬ 
sion fra flodens slammateriale. 

Til slut nævnes syndfloder, som da må 
være dannet ved sænkninger af land. Også 
disse bevægelser tager millioner af år, hvilket 
gør katastrofebetegnelsen latterlig. 

Artiklens bemærkninger om Månens varie¬ 
rende bevægelser for 2000 år siden kan være 
baseret på misforståelser. Dog må det siges, 
at der er konstateret periodiske ændringer i 
Jordens rotationsakse. Men disse måles i år¬ 
tusinder og kan først nu konstateres med 
meget nøjagtige ure (2 sec. tab på 300.000 
år). 

Der kunne være skrevet meget mere, men 
jeg håber gennem disse få eksempler at have 
vist, hvor nødvendigt det er med objektive 
vurderinger af fremsatte påstande, specielt i 
et så sagligt blad som UFO-Nyt. 

Med venlig hilsen 

Jan Thygesen 


Til UFO-NYT’s redaktion: 

Jeg skriver til Dem i anledning af en lille del 
af artiklen: „Så til søs 44 af Børge Jensen i 
UFO-Nyt nr. 6 1973 (side 233-235). Det er 
den del, der på side 235 handler om den 
oplevelse kommandør Pringle på H. M. S. 
„Vulture 44 havde i 1879 i Den Persiske Bugt. 

Grunden til at jeg har hæftet mig ved 
denne oplevelse, er, at jeg har en lignende 
stående i bogen „Dyrenes magiske sansever¬ 
den 44 skrevet af Vitus B. Droscher i 1966. 
Bogen er oversat til dansk af Karen Vester¬ 


gård i 1968 og er udkommet på: „Nyt Nor¬ 
disk Forlag 44 , Arnold Busck. 

Jeg har her skrevet hele stykket ned, der 
står på side 34-36 i denne bog. Fænomenet 
forklares på en helt anden måde her: 

„Det lyder som en rigtig skipperhistorie, 
når kaptajn W. Rutherford beretter om en 
spøgelsesagtig begivenhed, han kom ud for 
med sin tankbåd den 27. september 1959. 
„Kl. 23.50. Svag sø, natten klar, men meget 
mørk. Det første tegn på noget usædvanligt 
var hvide toppe her og der på søen. Jeg 


UFO-NYT 45 





tænkte, vinden måtte være frisket op, men 
så mærkede jeg, at det var næsten vindstille. 
Pludselig blinkede spøgelsesagtige striber hen 
over vandet. Vagtofficeren mente, at fisker¬ 
både i nærheden signalerede med kraftige 
blinklys. Lysstrålerne blev kraftigere og vir¬ 
kede fuldstændig parallelle og ca. 2 m brede. 
Med et halvt sekunds mellemrum jog de ret 
forfra hen under skibet. Jeg mente at høre 
en hvislen for hver, men blev enig med mig 
selv om, at det var indbildning. Det virkede, 
som om striberne i en overdimensioneret fod¬ 
gængerovergang passerede hen under os. 

Mens dette var på sit højdepunkt, så det 
ud, som om vældige bølger slog mod skibet, 
og havoverfladen syntes at koge, men i virke¬ 
ligheden var alt roligt. Så ændrede lysfæno¬ 
menerne karakter og tog form som stråler fra 
et fyrtårn, der befandt sig ca. 2 sømil forude 
til styrbord, eller som egerne i et kæmpehjul. 
Da strålerne til styrbord blev svagere, viste 
det samme mønster sig til bagbord i samme 
afstand og lige så regelmæssigt, men drejede 
denne gang ikke mod, men med, uret. Så 
ændrede billedet sig igen: Strålerne løb som 
sø agter fra hen under os og jog efter skibet. 

Snart efter tog alle lysstriberne gradvis af, 
og havets overflade blev igen synlig. På dette 
tidspunkt viste sig i omtrent to minutter, så 
langt øjet rakte, lysringe af ca. 50 cm i dia¬ 
meter og i ca. 2 m afstand fra hinanden. De 
lyste rytmisk op og blegnede igen, så det min¬ 
dede mig om en sværm sankt hansorme. 
Klokken 00.10, efter i alt tyve minutter, var 
alt igen så mørkt som før.“ 

Professor Kurt Kalle ved det hydrografiske 
institut i Hamburg gennemgik 70 lignende 
rapporter fra søkaptajner. 51 beretninger 
stemte i det væsentlige overens. De resteren¬ 
de 19 beskriver nærmest et lyskuglebombar¬ 
dement fra dybet. Omtrent meterstore lysen¬ 
de kugler dukker op af dybet og brister lyd¬ 
løst i overfladen til grelle lysskiver, ca. 100 
m i diameter, og slukkes så hurtigt. 

Hvordan skal disse uhyggelige spøgerier i 
tropehavene forklares? Lyskilden er utvivl¬ 
somt de små, encellede organismer, der i my¬ 
riader befolker oceanerne og forårsager mor¬ 
ild. 


Dinoflogellaten Noctiluca scintillans er en 
af dem. Den er /2-2 mm stor og har form 
som en fersken med en lille hale. På visse 
årstider og under visse vejrforhold behøves 
der kun en smule bevægelse i vandet for at 
den skal lyse op med et fosforescerende skær, 
der skyldes flere hundrede bitte små lys¬ 
punkter inde i dens gennemsigtige krop. 

De trykbølger, der udløser dette, kan udgå 
fra skibe eller delfiner, der i så fald trækker 
lysende striber efter sig gennem mørket. 
Brænding kan komme til at ligne en ildmur, 
og ved søgang eller ved plaskregn lyser havet, 
så langt man kan se. 

Men trykbølgerne kan også udgå fra jord¬ 
skælv under havet. Denne slutning drager 
Kalle på grundlag af, at de lysende kæmpe¬ 
hjul hidtil kun er blevet observeret i vulkansk 
og tektonisk aktive havområder. Det, kaptajn 
Rutherford skildrer, skulle således være syn- 
liggjorte jordskælvsbølger. 

Dette forklarer Kurt Kalle således: Over 
dybhavet frembringer trykbølger fra et til¬ 
nærmelsesvis punktformigt udgangspunkt det 
til de opstigende lyskugler svarende billede. 
At de brister i overfladen og breder sig hori¬ 
sontalt, ville svare til den radiale udbredelse 
af bølgebevægelsen. På lavere vand over kon¬ 
tinentalsoklen når trykbølgerne at reflekteres 
flere gange mellem bunden og havoverfladen, 
så der opstår interferens mellem primære og 
sekundære bølger. Gennem de lysende små- 
organismer bliver det afsløret, hvor områder 
i samme fase - og dermed under forøget tryk 
- ligger, mens de mellemliggende mørke af¬ 
snit viser, hvor modsatte faser træffer sam¬ 
men, og trykirritamentet derfor er ophævet. 

Denne teori kunne Kurt Kalle underbygge 
med interferensmodeller. Et endeligt bevis, 
for eksempel gennem seismiske målinger, er 
dog endnu ikke ført.“ 

Det med kursiv understregede i kaptajn 
Rutherford’s beretning er de passager, hvor 
der er brugt næsten de samme ord som i 
kommandør Pringle’s beretning. 

Hvad mener I så om dette? 

Med venlig hilsen 

Jesper Jørgensen, 

RED.: Vi mener først og fremmest, at det er 
rart at få kritik - ikke mindst, når den som 
i disse to eksempler er konstruktiv. Vi i SU- 
FOI har i de sidste mange år hele tiden un¬ 
derstreget behovet for at få eksperter på alle 
mulige områder til at beskæftige sig med 
UFO-problemet, så vi kan få ryddet de vær¬ 
ste „lægmands-misforståelser" af vejen. Der 
bliver såmænd nok masser af UFO’er tilbage 
alligevel! 


Altså - mange tak til både hr. Thygesen 
og hr. Jørgensen for de gode indlæg. 

Alle, der har speciel viden om et eller an¬ 
det område, vi berører i UFO-Nyt (og det 
er vel næsten alle): Hjælp det seriøse UFO- 
arbejde ved at protestere, hvis vi bringer ting, 
der efter Deres mening kræver et par ord 
med på vejen! 

IOKj 



Hvad driver UFO’erne...??? 


Af Flemming Ahrenkiel 

3. del 

I 2. del af denne artikel undersøgtes de nær¬ 
mere enkeltheder ved anvendelse af G-fel- 
tet i praksis. Det vistes ved enkle formler, 
hvorledes det var muligt at beregne kraft¬ 
feltets virkninger på både fartøj og omgi¬ 
velser. Bl. a. kunne anvendelsen af G-feltet 
medføre kraterdannelser i jordoverfladen, 
når UFO’et lettede, svarende til den type 
kratere, man i flere tilfælde har fundet ef¬ 
ter UFO-landinger. Vi indførte de såkaldte 

Vi vil betragte et felt der er g-feltets mod¬ 
part. Ved udviklingen af g-feltet med dets 
punktformige gravitationskilde betragtede vi 
en jordmasse, som vi lod skrumpe ind i stør¬ 
relse og masse for at opnå en acceleration på 
1 g på et legeme, UFO’et, i nær afstand. 
Ændrer vi nu fortegn på gravitationsfeltet, så 
det bliver frastødende i stedet for tiltrækken¬ 
de, kan vi ræsonnere analogt med tidligere, 
blot skal pilene på fig. 2 nu vendes bort fra 


sekundær-felter, knyttet til selve fartøjet, der 
skulle eliminere evt. uheldige virkninger fra 
hovedfeltet på fartøjets besætning. En kom¬ 
bination af hoved- og sekundærfelter vistes 
på rimelig vis at kunne give både den nød¬ 
vendige flyveteknik og en tilstrækkelig be¬ 
skyttelse af evt. besætning under diverse 
manøvrer. 

Vi vil derefter gå over til en udvidelse af 
dette kraftfelt. 

det centrale kraftfelt og vor kompakte masse 
i fig. 3 skal nu ikke placeres over fartøjet, 
men mellem jorden og fartøjet. Dette er vist 
i fig. 11. 

Denne frastødende punktkilde, skabt inde 
fra objektet, vil naturligvis også frastøde jor¬ 
den, men effekten ville ikke være mere ud¬ 
talt end udstødningen fra f. eks. en Titan¬ 
raket. Et kraftfelt og dets modpol er velkendt 
fra fysikken, f. eks. en nord- og sydpol på en 

magnet og elektriske + og -j- ladninger. 
Hvis et fartøj benyttede et sådant felt nær 
jordoverfladen, ville vi også her forvente 
virkninger eller spor, grundet den opståede 
trykeffekt. Netop den ventede effekt på jord¬ 
overfladen er observeret i mange tilfælde, 
hvad efterfølgende vil vise. Betragter vi et 
fartøj, der langsomt sænker sig til landing, 
dvs. det anvendte felt (lad os kalde det Il- 
feltet, R = repulsion = frastødning) er lidt 
mindre end 1 g på objektet, vil for det første 
f. eks. græsset blive trykket fladt udaf fra 
centrum på grund af trykeffekten, jvf. fig. 
12a). Da feltet er et kraftfelt og ikke noget 
materielt, vil det i endnu lavere højde pas¬ 
sere jordoverfladen og synke ned gennem et 
vist jordlag, afhængig af fokallængden. Ved 
en relativ kort fokallængde, vil vi få situatio¬ 
nen på fig. 12 b). På grund af frastødnings¬ 
effekten vil feltpunktet ved sin kontakt med 
jordoverfladen og videre nedadgående be¬ 
vægelse fremkalde et krater, og afhængig af 
feltet vil krateret være stort (bredt) og ikke 
så dybt, eller mindre og dybere. På grund af 
trykeffekten vil jorden blive „trykket" væk, 
blæst væk. Er feltpunktet lige under jord¬ 
overfladen, vil jorden blive blæst op i en vold 
omkring krateret, evt. helt spredt, men er 
feltpunktet et stykke nede i jorden vil hoved¬ 
sagelig kun den jord, der ligger lige ovenover 
kunne stødes væk, ud til siderne er vejen 
spærret af „nabojord", som kun bliver tryk¬ 
ket fast sammen. Resultatet vil blive, igen af¬ 
hængig af fokallængde og feltintensitet, som 
på fig. 12c), en skakt med fastsammenpres- 
sede vægge. Dybde og diameter vil afhænge 



v 

af jordtype, det anvendte felt og den hastig¬ 
hed, hvormed feltet passerer gennem jorden. 

Den dannede skakt behøver ikke være så 
regelmæssig som vist på figur 12 c). Da far¬ 
tøjet under evt. landing vil være næsten 
vægtløst, vil det til en vis grad være følsomt 
over for ydre påvirkninger, f. eks. blæst, og 
en evt. svajen af fartøjet vil medføre en til¬ 
svarende bevægelse af feltpunktet, så resulta¬ 
tet kunne blive en skakt som i fig. 13 a) og 
b). Disse fænomener er særdeles velkendt fra 
f. eks. landinger i England, jvf. f. eks. (7). 
Anvendes R-feltet i stedet for g-feltet ville 
besætningen også her være udsat for vand¬ 
rette komponenter af feltet, hvis de ikke be¬ 
fandt sig lige over feltpunktet; blot ville disse 
påvirkninger være modsatrettede de tidligere 
nævnte. Virkningen her skulle også kunne 
ophæves ved feltinduktorer rundt om kabi¬ 
nen som i tilfældet med g-feltet. Problemet 
er også her, at piloten ikke må udsættes for 
for store g-påvirkninger ved f. eks. en hurtig 
start. Der skal derfor anvendes afstemte stør¬ 
relser for R og feltstyrke, helst sådanne, der 
giver piloten en resulterende g nedad på 1 g. 
En kombination af fokallængde og feltstyrke 
kan være som f. eks. i tabellen side 50, jvf. 
fig. 14 a-c). Figurer og tabel er taget fra (1), 
derfor målene i fod (1 engelsk fod = 30,48 
cm. red.). Bemærk, hvor kort fokallængden 

9 Pi 
fartøj 

9 På 
pilot 

diff. g 

F længde 

(Ri) 

F længde 

(R 2 ) 

1 

0.106 

0.894 

1.77 ft. 

5.44 ft. 

2 

1 

1 

9.17 - 

12.87 

3 

2 

1 

16.55 - 

20.25 

4 

3 

1 

23.98 - 

27.68 

5 

4 

1 

31.32 - 

35.03 

6 

5 

1 

38.75 - 

42.45 

7 

6 

1 

46.20 - 

49.90 

8 

7 

1 

53.60 - 

57.30 

9 

8 

1 

61.00 - 

64.70 

10 

9 

1 

68.40 - 

72.10 


Påvirkningen er på henholdsvis fartøjs og 
pilots tyngdepunkt, og afstand mellem disse 
er vilkårligt sat til 3.7 ft. Dette vil dog af¬ 
hænge af de fysiske dimensioner for fartøj 
og pilot. 


er ved en start med 2 g og med den forud¬ 
satte pilotpåvirkning på 1 g, fig. 14a). Al¬ 
ternativet for at opnå en hurtigere start fra 
denne position, ville være at øge feltstyrken 
med samme fokallængde, resulterende i større 
differens mellem fartøj og besætning, men 
uden kraterdannelse. Eller stærk feltstyrke og 
større fokallængde som i fig. 14 b), der ville 
give hurtigere start, men til gengæld produ¬ 
cere et skaktformet krater, hvorfra partikler 
kunne „overhale" og beskadige fartøjet. På 
den anden side, hvis piloten først steg lidt 
som i a), ville det kun tage godt et par se¬ 
kunder at nå en højde på ca. 25 m, hvorefter 
han så kunne øge feltstyrken og indstille fo- 
kallængden til 68,4 fod. Dette giver en verti¬ 
kal acceleration svarende til 10 g på skibet 


og et passende differential på 1 g på besæt¬ 
ningen. Samtidig ville der evt. kunne høres 
et brag på grund af luftsammenpresningen, 
og på jorden ville efterlades et fladtrykt om¬ 
råde. 

Da beregningerne ved anvendelse af dette 
felt er analoge til beregningerne for g-feltet, 
kun med den forskel at feltet er rettet mod¬ 
sat, vil jeg ikke her gå i yderligere detailler. 
Blot et par ting skal nævnes. Som ved g-feltet 
vil det også for R-feltet være muligt for en 
observatør at opholde sig umiddelbart under 
et svævende fartøj, uden at han her behøver 
at føle ubehag. Er objektets højde f. eks. 7 m 
over jordoverfladen, fokallængden 1 m og 
feltstyrken svarende til 1 g opad på fartøjet, 
vil en observatør stående umiddelbart under¬ 
neden kun mærke en svag vægtforøgelse, sva¬ 
rende til 4-5 pct. Dette er altså det modsatte 
af virkningen fra et g-felt, hvor resultatet 
ville være et vægttab. 

I det øjeblik objektet hælder for at bevæge 
sig f. eks. vandret, og observatøren befinder 
sig et stykke borte, vil han mærke en kraftig 
vind mod sig og føle sig presset væk fra om¬ 
rådet p. g. a. feltet; hvor meget vil afhænge 
af hans afstand til fartøjet og feltpunktet. Af 
samme årsag ville en bil, der nærmer sig felt¬ 
punktets placering, være udsat for en brem¬ 
sende kraft, og i tilstrækkelig nærhed vil den 
blive stoppet, jvf. fig. 15. 

Endelig vil R-feltet, ligesom g-feltet, frem¬ 
kalde både optiske og atmosfæriske fænome¬ 
ner. Ved R-feltet vil der være en smule luft¬ 
modstand under flyvning på grund af g-dif- 

ferentialet, men med øget fokallængde vil 
dette problem mindskes tilsvarende. 

Vi har nu betragtet mulighederne ved an¬ 
vendelse af G-feltet eller R-feltet, og tilbage 
er kun den logiske konsekvens at kombinere 
disse to felter i vort fartøj. Den større fordel 
er, at anvendes begge felter på én gang, kan 
vi opnå samme effekt som tidligere med 
hvert felt nu kun på halv styrke, sammen¬ 
lignet med den nødvendige feltstyrke, hvis 
kun ét felt, g-felt eller R-felt, anvendtes. For¬ 
delen ligger bl. a. i, at påvirkningerne på om¬ 
givelserne vil blive mindsket. På fig. 16 ses 
tre mulige svævestillinger, opnået ved en 
kombination af begge felter. Det må forven¬ 
tes, at et fartøj på vilkårlig vis kan dirigere 
placeringen af fokalpunkterne, således at et 
g-feltpunkt ikke nødvendigvis befinder sig 
lige over objektet og et R-feltpunkt ikke lige 
under. Udnyttelse af dette ved svæven ses 


f. eks. i fig. 16c). Tænker vi os et fartøj med 
både g-felt og R-felt virkende, eller kun et af 
felterne virkende med omskiften til det mod¬ 
satte felt, ses en række muligheder for op¬ 
og nedadgående bevægelser i fig. 17. Er både 
g-felt og R-felt virkende, vil en partikel, slup¬ 
pet løs omkring R-feltpunktet, bevæge sig 
som på fig. 18a). Altså næsten i cirkelbane. 
Tegnes alle mulige partikelbaner op, får vi 
udseendet af det samlede felt, nemlig som i 
fig. 18 b). Feltet minder meget om feltet om¬ 
kring en stangmagnet; vi har fået vort dob¬ 
belt polede felt, - eller vort Bi-polfelt. 

Betragter vi nu f. eks. et fartøj, der letter 
med en acceleration på 10 g, kun anvender 
R-feltet med en fokallængde på 20 ft. og en 
afstand mellem jord og fokalpunkt på 10 ft, 
vil jordoverfladen udsættes for et tryk nedad, 
svarende til 

G = (20 X 20 : 10 X 10) X 10 = 40 g 

jvf. fig. 19a). Anvendes nu også g-feltet på 
5 g, kan R-feltet reduceres til 5 g og effekten 
fra R-feltet på jorden bliver nu kun 20 g. 
Denne effekt reduceres yderligere en smule 
p. g. a. g-feltet, idet dette vil have en opad- 
rettet komponent ved jordoverfladen på 

G = (20 x 20 :50 X 50) x 5 = 0.8 g 

idet vi også sætter g-feltets fokallængde til 
20 ft., hvilket giver 50 ft. fra g-feltpunktet 
til jordoverfladen. Den resulterende virkning 
på jordoverfladen er derfor reduceret fra 40 
g til ca. 19.2 g, altså mere end 50 pct., og en 
mindskelse af fokallængden ville yderligere 
reducere denne virkning, jvf. fig. 19 b). 

Lad os dernæst betragte piloten i et fartøj 
med vort Bi-polære felt. Feltstyrken sættes til 
20 g, 10 g fra hvert feltpunkt. Begge felters 
fokallængder sættes lig 10 ft. og passerer gen¬ 
nem fartøjets tyngdepunkt, jvf. fig. 20 a). Da 
begge felter anvendes, vil de største påvirk¬ 


ninger af fartøjet ikke ske i dettes tyngde¬ 
punkt, men derimod i to punkter symmetrisk 
om dette. Heraf følger, at hvis piloten pla¬ 
ceres med sit tyngdepunkt sammenfaldende 
med fartøjets, vil han også blive udsat for 
forskellige g-påvirkninger i henholdsvis ho¬ 
ved og fødder. Gennemregnes eksemplet med 
en pilot, der er 6 fod høj, vil vi finde følgen¬ 
de fordeling af g-påvirkningen, se fig. 20b): 

Hoved : 26,3 g 
Mave : 20 g 
Fødder : 26,3 g 

(der er set bort fra Jordens tyngdekraft) 
Da fartøjet kun har en acceleration på 20 
g, vil piloten suse til vejrs og knalde hovedet 
mod loftet. Dette er ret så ubehageligt, så vi 
udnytter vore tidligere omtalte sekundær¬ 
felter og ser, om disse kan bringe balance i 
forholdene. De nødvendige korrektions-stør¬ 
relser må naturligvis være følgende: 

Hoved : -h 7,3 g 

Mave : r 1,0 g 

Fødder : r 7,3 g 

hvor vi regner positivt fra fødder mod hoved. 
Kan dette ordnes, vil fartøjet bevæge sig op¬ 
ad (fremad) med 20 g, piloten mærke 19 g, 
og han vil derfor føle sig behagelig tilpas, 
som i et normalt tyngdefelt. 

Problemet kan let løses med sekundær¬ 
felter. Et sekundært R-feltpunkt anbringes 
over pilotens hoved og et sekundært g-felt- 
punkt under hans fødder, jvf. fig. 21. Ind¬ 
stilles det sekundære g-felt nu til at virke 
med 7,15 g ved fødderne og 0,5 ved maven 
fås også en lille virkning på ca. 0,17 g ved 
hovedet. Det sekundære R-felt indstilles til 
at give 7,15 ved hovedet og 0,5 ved maven 
og vil derfor give en lille virkning på 0,17 g 
ved fødderne. Vi forudsætter uændrede pri¬ 
mærfelter. Gennemføres udregninger til op¬ 
nåelse af dette, fås et R-feltpunkt ca. 35 cm 
over pilotens hoved og et sekundært g-felt- 
punkt ca. 35 cm under hans fødder. Den 
totale påvirkning af piloten bliver nu, når 
fartøjet udsættes for 20 g fremad, 

Hoved : 26,3 -4- (7,15 + 0,17) = ca. 19 g 

Mave : 20 h- (0,5 + 0,5 ) = 19 g 

Fødder : 26,3 h- (0,17 + 7,15) = ca. 19 g 

Piloten vil derfor mærke et normalt tyng¬ 

defelt på 20 h- 19 g = 1 g ved denne 20 g 

acceleration og derfor ikke registrere noget 
ubehag, jvf. fig. 20 c). Helt umærkelig vil be¬ 
vægelsen dog ikke være med disse størrelser 
vi har regnet med her, idet der vil være an¬ 
dre punkter, f. eks. knæ og bryst, hvor en 
mindre g-differens vil opstå. 

Det ses således, at en kombination af g- og 
R-feltet til det såkaldte Bi-polære felt giver 
alle muligheder som fremdriftsmetode for et 
fartøj. Fartøjet vil, ved variation af fokal- 
længder for de to felter samt felternes ind¬ 
byrdes styrke, kunne bevæge sig nøjagtigt, 
som piloten ønsker det og uden nævnevær¬ 
digt ubehag for ham. Fartøjet ville kunne 
accelerere voldsomt, stoppe brat, lave skarpe 
sving og mere eller mindre uønsket efterlade 


spor i sine omgivelser, altså udføre mange af 
de bevægelser og give mange af de virknin¬ 
ger, der er karakteristiske for UFO’eme. Og 
vel at mærke kan alle manøvrerne ske med 
stor fart uden ubehag for besætning ved en 
„simpel 44 koordination af hoved- og sekun¬ 
dærfelter, evt. med de tidligere nævnte ter¬ 
tiære eller stabiliserende felter, en koordina¬ 
tion, der ikke ville volde vor tids datamater 
besvær. Bevægelsesmulighederne er utallige 
og kræver kun variation af tre parametre for 
hvert felt, nemlig feltstyrke, fokallængde og 
fokalpunktets placering i forhold til skibets 
midterakse. 

I mange henseender, med de forbehold jeg 
tidligere har nævnt i forbindelse med ud¬ 
gangshypoteserne, finder jeg denne Bi-polære 
feltteori langt mere tilfredsstillende end man¬ 
ge andre teorier, som har været luftet m. h. t. 
metoder for UFO’ernes fremdrift. Alle teori¬ 
er, såvidt mig bekendt, angående UFO-frem- 
driften, lider af én stor, afgørende svaghed: 
de bygger alle på kræfter eller kraftkilder, 
som vi ikke i dag kan mestre på samme må¬ 
de, eller overhovedet har det kendskab til, 
som vi forudsætter UFO’ernes skabere har. 
Den her gennemgående teori, hypotese, idé 
eller hvad man ellers kan kalde den, lider af 

samme svaghed, men det er uundgåeligt - 
man bygger ikke et fremtidsfartøj op med 
nutidsviden, så havde vi jo allerede fartøjet 
i dag! Vi har antaget, og her ligger det sprin¬ 
gende punkt, at det er muligt at skabe og 
dirigere et g-felt og ligeledes dets modpol, R- 
feltet. Forbindelsen mellem disse to felter er 
analogt med forbindelsen mellem felterne 
ved + og -s- elektrisk ladning, mellem en 
magnets nord- og sydpol. Ved magneterne 
kender vi i dag kun kombinationen af de to 
felter, men leder efter de adskilte felter, en 
sydpol eller nordpol alene, en såkaldt mono¬ 
pol. Ved vort fartøj er problemet næsten det 
modsatte, vi kender det ene felt — gravita¬ 
tionsfeltet - men ved ikke om det modsatte 
felt eksisterer, vort R-felt. Og styre disse fel¬ 
ter kan vi ikke i dag, - spørgsmålet er, om 
andre kan. 

Skal der endelig laves hypoteser om en 
fremdriftskraft, må de dække de relevante 
problemer og data så godt som muligt uden 
alt for mange dikkedarer og bygge på så få 
og enkle forudsætninger som muligt. Bi-pol- 
feltet er i sin virkning og konsekvens ret sim¬ 
pelt. Man kan ved simpel matematik regne 
sig frem til, hvad konsekvenserne af de og 
de feltparametre bliver, eller regne baglæns 
fra observationer, spor og lignende og se, om 
det giver rimelige feltstørrelser. Heri ligger 
denne hypoteses styrke, den er simpel, anven¬ 
delig, kan gøre rede for det observerede og 
har alligevel fantastiske perspektiver. 

Alle detailler og fænomener i forbindelse 
med dette felts anvendelse har det ikke væ¬ 
ret muligt at medtage i denne korte gennem¬ 
gang. Meningen har blot været at kaste en 
idé ud til eftertanke. Særligt interesserede vil 
jeg henvise til L. Cramp’s bog (1), hvortil 
denne gennemgang hovedsageligt har støttet 
sig. 

Anvendte kilder: 

(1) : L. G. Cramp: Piece for a jig-saw. 1967, 

Somerton, England. 

(2) : Martin Gardner: Relativitetsteorierne. 

1964, Hasselbalch. 

(3) : George Gamow: Tyngdkraften. 1962, 

Prisma, Stockholm. 


(4) : George Gamow: Mr. Tompkins i drøm¬ 

meland. 1965, Gyldendal, (Ugle). 

(5) : Sven Werner: Vort nye Verdensbillede. 

1955, Fremad. 

(6) : UFO-Nyt nr. 4, 1973, side 145-146. 

(7) : Waveney Girvan: Flying Saucer Re- 

view, vol. 9, nr. 5, s. 3-7. 

Flemming Ahrenkiel 


UFO-gruppen 
Svendborg 

søger kontakt med seriøst UFO-inter- 
esserede på Sydfyn. 

Vi ønsker at samle en gruppe, der kun¬ 
ne mødes under private og uhøjtidelige 
former for at diskutere UFO 9 er. 

Der vil blive arrangeret møder med an¬ 
dre fynske UF O-grupper, så der kan 
blive lejlighed til at udveksle tanker og 
idéer. 

Er du interesseret, skriv eller ring da 
til: 

Frank Lerbæk 
Sanddalsvænget 17 
5700 Svendborg 
Tlf. 21 58 44 (eft. kl. 18) 


Nu har vi set det med: 

Man har altid sagt, at øl og UFO’er ikke pas¬ 
sede sammen, men på grund af Tuborg må 
dette jo nok ændres lidt. 



I Tuborggram-serien har bryggeriet forsynet 
flaskerne med ovenstående oplysning, som 
vi jo kun kan hilse med glæde. - Skål! 

PS: Se nu ikke UFO’er samtidig. 

F.N. 

Ægte 
fotos fra 
Japan. 

Er det 
ægte 
UFO- 
fotos? 


Aftryk af negativer 
nr . 22, 23 og 24. 
Bemærk, at der synes 
at være 2 genstande 
på billede 23 (billedet 
til venstre herfor). 

Den skimtes 21 mm fra 
overkanten og 
15-18 mm fra venstre 
yderkant. 


Negativ nr. 23. 


56 UFO-NYT 







Tallerkener fotograferet 
over Tokyo Tower 


Disse fotografier fremkom i aftenudgaven af 
den japanske avis, Sankei Shimbun, den 29. 
oktober under overskriften: „Flyvende taller¬ 
kener er også kommet til Tokyo“. De blev ta¬ 
get af en gymnasieelev, Yoshiaki Kato fra 
Minato-bydistrikt i Tokyo, ca. kl. 19.30 d. 
19. september 1973*) fra en altan i hans 
hus. Avisen oplyste, at han ville tage nogle 
billeder af Tokyo Tower ved nat, og disse 
skulle udstilles på en kulturfestuge i hans 


skole. Han tog tre fotografier med 30 sekun¬ 
ders eksponering hver, men han fortalte, at 
han aldrig før havde set sådanne store mær¬ 
kelige objekter,**) der her tilsyneladende 
kom over Tokyo Tower.***) Samtidigt så 
hans mor det imidlertid på en vej nærved, 
og nogle naboer så dem også. Et af vidnerne 
meldte observationen til politigården ved at 
dreje 110 (svarende til dansk: 000), rappor¬ 
teres det. fortsættes næste side 


Negativ nr. 22. 


Negativ nr. 24 

(Kamera: Canon FT-B med f 1.4, FD 50 
mm linse, blænde 5.6, ved 30 sekunders eks¬ 
ponering.) 

Bemærk: Dette er originale aftryk fra 
drengens negativer. 

CBA International , /. november 
1973 /B.S. 

*) Det forekommer lidt mærkeligt, at be¬ 
retning og fotos først blev bragt i avisen 
mere end en måned efter begivenheden. 
Hvis den var så velbevidnet, skulle man 
tro, at drengen ville have haft mere 
travlt med at få billederne fremkaldt - 


hvis han vel at mærke så genstanden (e) 
da han fotograferede (se **). 

**) Det fremgår ikke helt klart af den ja¬ 
panske UFO-organisations engelskspro¬ 
gede resumé, om der menes dette, eller 
at han ikke så nogen genstande, da han 
tog billederne. 

***) Tokyo Tower er 333 meter højt. Afstan¬ 
den fra jorden til balkonen lige over 
genstanden, er 225 meter. Selve bal¬ 
konen er 5 meter høj og 13 meter i 
diameter. 


En formation over Toyama 
i 3 timer 


5-10 bleg-hvide objekter, der næsten var 
gennemsigtige, kom til syne over Toyama 
City, der ligger ud til Det japanske Hav, og 
kunne ses i næsten tre timer fra kl. 20.30 d. 
24. august 1973. Først cirklede objekterne 
langsomt, idet de fløj side om side i en lang 
smal stokke-formet formation, eller de fløj 
ud i V-formation, eller de fløj i en rund for¬ 
mation, men pludselig satte de farten op og 
forsvandt et eller andet sted hen i en lige 
linie. Mens de gentog det samme, standsede 
de pludselig i luften, hvilket forårsagede et 
stort røre et stykke tid, rapporterede den lo¬ 
kale avis „Kita Nihon Shimbun“. 

Det foregik ca. 1000-2000 m oppe, og 
mere end 300 mennesker var forbløffede, 
mens de så på himlen i lang tid. Selv en for¬ 
bikørende taxa-chauffør standsede sin bil for 
at se op på objekterne. Objekternes størrelse 
var mere end en halvmåne hver, og det var 
i hvert fald ikke fugle, sagde de. 

Næste dag offentliggjorde den lokale avis, 
„Kita Nihon Shimbun“, et fotografi af de 
mærkelige objekter, taget med 250 mm tele¬ 
fotolinse af avisens fotograf M. Omokata, ca. 
kl. 22.30. (Camera: Nikon F., med tri-x 
film). 


Imidlertid indgik lignende oplysninger hur¬ 
tigt efter hinanden til Toyama astronomiske 
observatorium i nogle dage. Avisen oplyste, 
at det blev undersøgt, om det var det ame¬ 
rikanske Skylab, der overfløj området, men 
tidspunktet passede ikke med Skylabs, så ob¬ 
jekterne er stadig uidentificerede. 


Teksten taler om „et fotografi af de mærke¬ 
lige objekter cc . Det skal formentlig være „et 
af de . . “ 

UFO over Nagai i det nordøstlige Japan 


Dette fotografi, der viser et lysende objekt 
med en lysende hale, der flyver af sted fra 
nordøst til sydvest på aftenhimlen, blev taget 
af overbetjent Yoshiyuki Matsuda, som er le¬ 
der af trafikafdelingen på Nagai politistation. 
Han var ved at tage billeder af stedet for en 
trafikulykke (til venstre på vejen ses en del 
af den væltede bil), som havde fundet sted 
i byen Nagai, ca. kl. 23 den 9. juli 1973. 

Overbetjenten fortalte, at natten var skyet 
efter regn, og ingen stjerner kunne ses. Stedet 
var midt på nogle rismarker uden oplysning 
af f. eks. neonlys. Han tog ni billeder med 
en hastighed af 1 /60 og med blænde 5.6 med 
blitz. Han brugte et Konica camera med f: 
1,8 linse, og lyset (det lysende objekt) fand¬ 
tes på det første billede. 

(Negativet blev undersøgt af CBA Inter¬ 
national, og det blev bevist, at det hverken 


var en plet, en utæthed i kameraet eller 
en linsefejl, hvilket betjenten bevidnede.) 

Samtidig, som for at bevise dette, fandt en 
UFO-hændelse sted i politikredsen, hvilket 
forårsagede sensation. I byen Yamagata, der 
ligger nær ved Nagai, sås nogle få runde ob¬ 
jekter, der skinnede mælkehvidt (ca. 30-40 
cm i diameter), nær toppen af Ohmori bjer¬ 
get, og mere end 50 indbyggere så dem kom¬ 
me til syne og forsvinde gentagne gange i lø¬ 
bet af fire timer fra kl. 21. Den lokale avis, 
Yamagata Shimbun, viste et fotografi af 
denne sensationelle „Flyvende tallerken op- 
visning“. 

Fra: Yusuke J. Matsumura , 
direktør for CBA International, 
28. oktober 1973 /B.S. 
(Alle fotos; copyright: CBA International) 

Nærobservation i Brasilien 


Det følgende er indledende oplysninger om 
en episode, som ved daggry d. 22. maj 1973 
fandt sted mellem Itajobi og Catanduva. 

Onilson Papero, som er ansat i et firma 
i Oswaldo Cruz, et distrikt i S. J. do Rio 
Preto, meddelte, at han ved daggry d. 22. 
maj observerede et meget stærkt blåt lys, som 
fik hans vogn til at blive gennemsigtig, gav 
forstyrrelser i radioen og vognens motor, la¬ 
vede støj som en turbine og trak ham hen 
imod det, som om „det var en magnet". 

Klokken var 3 om natten. Onilson havde 
kørt en ung pige hjem til Itajobi og var nu 
på vej til Catanduva på statsvej nr. 321. Da 
han var nær ved 7 km stenen, begyndte hans 
motor at svigte, og radioen, som hele tiden 
havde gået godt, begyndte nu at afgive en 
hel del støj. Onilson begyndte med at geare 
sin vogn (en Opala) ned fra højeste (3.) til 
2. og så til 1. gear i et forsøg på at holde 
den kørende. Ved den tid blev det indre af 
vognen oplyst, og det gav Papero en følelse 
af, at der var noget galt med det elektriske 
system. Da ramte en lysstråle ham lige i an¬ 
sigtet, og han måtte standse vognen. Indtil 
da troede han, at en lastvogn nærmede sig, 
men ingenting passerede forbi ham. Da lys¬ 
strålen ramte ham, havde han holdt sine 
hænder for ansigtet, men da der ikke passe¬ 
rede nogen vogn, tog han hænderne væk 
igen, åbnede døren og så da i en højde af 
omkring 10 meter og en afstand af 15 meter 
en besynderligt udseende genstand. Samtidig 
var temperaturen begyndt at stige og Papero 
gispede efter luft. 

Dernæst, sagde O. Papero, så det ud til, 
at en slags tæppe eller net dækkede genstan¬ 
den, temperaturen faldt til det normale, og 
han kunne trække vejret med mindre besvær. 
Det var på det tidspunkt, at han så, at et 
rør kom ned fra genstanden; og han begynd¬ 
te at løbe, men han følte det, som om noget 
trak ham tilbage. Han vendte sig om, så til¬ 
bage og så kun en lysstråle oven over vognen; 


den dækkede vognen og gjorde den gennem¬ 
sigtig. Selve genstanden var uigennemsigtig, 
sagde han, men lyset rundt om den var kraf¬ 
tigt som dagslys. Han løb lidt længere, sagde 
han, og så tabte han bevidstheden. 

Omkring kl. 5 fandt to unge mennesker 
Opala’en med døren åben og Papero lidt 
borte på vejen liggende på ryggen i regnen. 
Nogle papirer lå strøet rundt omkring, men 
det blev senere fastslået, at intet savnedes, 
skønt der havde været to checks iblandt. 

Mændene tilkaldte (telefonerede til) en 
patruljebetjent, for at han kunne begive sig 
til området straks, og det lykkedes for dem 
at vække O. Papero, som blev panikslagen og 
fortalte sin historie. 

Politimanden bragte ham til Pedro Abino 
hospitalet, hvor han blev undersøgt af dr. 
Elias Azis Chediak. De beholdt ham til ob¬ 
servation indtil kl. 19 samme aften, og da 
man ikke kunne konstatere noget usædvan¬ 
ligt, blev han sendt hjem til Catanduva. 

Det blev bemærket, at Papero’s hår, der 
normalt var brunt, blev fuldstændig sort, den 
nat han havde denne oplevelse, men det har 
siden fået sin normale farve igen. Nogle gule 
pletter, som viste sig på hans krop flere dage 
efter oplevelsen, er også forsvundet. De forår¬ 
sagede ham intet ubehag. 

Onilson Papero er en af dem, som plejede 
at gøre nar ad tanken om „flyvende taller¬ 
kener", og som nu siger, at han aldrig ønsker 
at se nogen igen. 

Man erfarede senere, at mindst 6 andre 
vidner havde set genstanden d. 22. Blandt 
disse var 2 forretningsfolk i Catanduva og et 
medlem af menigheden fra Catanduva sogns 
katolske kirke. 

APRO-Bulletin. Maj-Juni 1973 . 

/ Magda Søgaard. 

Sydvietnam 

Amerikanske soldater, der var stationeret i 
Syd Vietnam i juni 1966, havde sjældent 
lejlighed til at spekulere på UFO’er, da de 
havde nok at gøre i krigen rundt om dem - 
i det mindste indtil en UFO-hændelse fandt 
sted i det lidet kendte Nha Trang. 

Hvis grundig dokumentation kan fremskaf¬ 
fes, kunne Nha Trang-hændelsen blive en 
UFO „klassiker* 4 ifølge en NICAP forsker, 
der er bekendt med sagen. 

Den påståede observation hændte under en 
af de mest aktive perioder i Vietnam kon¬ 
flikten, og forståeligt nok fik den kun lidt 
publicity på den tid. Nu, hvor imidlertid den 
amerikanske deltagelse i krigen er sluttet, be¬ 
gynder adskillige krigshændelser at dukke op. 
En af disse indeholder en forbavsende UFO- 
observation, der blev gjort af muligvis tu¬ 
sindvis af soldater, der på den tid var ud¬ 
stationeret i Vietnam. 

NICAP forskeren Raymond Fowler foretog 
en indledende undersøgelse af observationen, 
og han opnåede at få kontakt med et øjen¬ 
vidne til begivenheden. 

På den tid hændelsen fandt sted, var Nha 
Trang, der ligger v. kysten (omtr. midtv. mel¬ 
lem Saigon og Danang), en stærkt forsvaret 
base i Syd Vietnam. Den tjente som hjemme- 
base for mere end 40.000 mand tropper, der¬ 
af 2.000 amerikanske menige soldater (G. I.). 

Basen lå i en dal med pakhuse og en lan¬ 
dingsbane mod øst, et brændstof depot og 
bakker mod vest og dokker og opbevarings¬ 
faciliteter mod syd langs med Det kinesiske 
Hav. 

Ifølge vidnet arbejdede otte bulldozere den 
aften med at grave veje rundt om „Hawk 
Hill u , der ligger mindre end 800 meter vest 
for det amerikanske område. På en anden 
del af basen var to propeldrevne luftfartøjer, 
„Sky-Raider“, ved at varme op på landings¬ 
banen mindre end 1J4 km mod øst. Samtidig 
lå en Shell olietanker for anker i bugten ca. 
1J4 km mod sydvest. 

Vidnet, en værnepligtig soldat med rang 


af Specialist 5, havde sammen med et ikke 
fastslået antal soldater-kolleger samlet sig ca. 
kl. 20 på et areal på basen for at se en uden¬ 
dørs filmforestilling. 

Ifølge vidnet var det blevet muligt at vise 
udendørs film kort forinden, takket være an¬ 
komsten og installationen af seks nye, uaf- 
hængigt-opererede 100 KW dieseldrevne ge¬ 
neratorer. En af disse generatorer var blevet 
opstillet nær det område, hvor soldaterne 
sad, og den blev brugt til at afgive kraft til 
filmprojektoren. 

Efter vidnets beretning havde filmen kørt 
i nogen tid, da pludselig ca. kl. 21.45 himlen 
mod nord lyste op. Soldaterne kikkede op og 
så noget, der først så ud til at være et fald¬ 
skærmslys, som eksploderede over en bakke¬ 
kam mod nord. 

„Til at begynde med troede vi, det var 
en lyskugle. Sådanne bliver hele tiden skudt 
af; men så fandt vi ud af, at det var det 
ikke,** fortæller et brev, der af vidnet blev 
sendt hjem nogle få dage senere. 

„Det kom fra nord og bevægede sig fra 
meget langsomt til meget hurtigt. Nogle af 
jetjagerpiloterne, som var her, sagde, det så 
ud til at være 7,5 km (oppe) ... så brød pa¬ 
nikken løs. Det faldt lige ned mod os og 
standsede fuldstændigt ca. 90-150 meter op¬ 
pe. Det fik denne lille dal og bjergene rundt 
om til at se ud som om det var midt på da¬ 
gen; det oplyste alting. Så steg det opad, og 
jeg mener op. Det steg lige op og var fuld¬ 
stændigt ude af syne på 2-3 sekunder. Alle 
taler stadig om det.“ 

Var soldatens brev eller hans senere beret¬ 
ning om hændelsen standset der, ville sagen 
sandsynligvis ikke være kommet til kendskab 
hverken hos NICAP eller embedsmænd fra 
Washington, der efter rapporten besøgte ba¬ 
sen den næste dag. Men brevet og vidnets 
beretning om hændelsen fortsætter: 

„Det, som virkeligt rystede alle, er, at den 
standsede, eller måske gjorde den ikke, men 
i hvert fald standsede vores generator og alt 
blev sort ... På luftbasen ca. 800 meter her¬ 
fra standsede alle generatorer. Motorerne på 
de to flyvemaskiner, der stod på startbanen, 
parat til at tage af sted, standsede, og der 

var ikke en bil, truck, flyvemaskine eller no¬ 
get der gik i ca. 4 minutter/ 4 

Endvidere holdt de otte bulldozere, der 
arbejdede på bakkerne nærved, også op med 
at køre, ifølge vidnets beretning. 

„En hel flyvemaskine fuld af store kanoner 
fra Washington kom her i eftermiddag for 
at undersøge sagen. Det er i radioen her. Er 
det også det hjemme? Jeg sværger på, at hvis 
nogen siger, at de så en lille grøn mand, vil 
jeg ikke argumentere med dem. 44 

„En lille grøn mand“ eller ej kunne sagen 
vise sig at være meget betydningsfuld, til 
trods for den nuværende mangel på yderli¬ 
gere oplysninger. 

Hvad der forøger dette problem er vidnets 
manglende evne til at huske mere end kæle¬ 
navnene på dem, som han gjorde tjeneste 
sammen med i Nha Trang. 

Af yderste interesse for NICAP, og sand¬ 
synligvis af lignende interesse for “de store 
kanoner fra Washington 44 , var de ledsagende 
EM (elektromagnetiske) virkninger, der iføl¬ 


ge rapporten skyldtes det mærkelige UFO. 

Det faktum, at diesel og benzinmotorerne, 
der var spredt ud over basen, alle holdt op 
med at køre på samme tid og forblev uar¬ 
bejdsdygtige i mere end fire minutter, til¬ 
føjer hændelsen mere mystik. Med i listen 
over motorer, der holdt op med at arbejde 
under observationen, var, ifølge vidnet, de 
to „Sky-Raiders 44 , der var ved at varme op 
på landingsbanen nær ved. Kun kan man 
spekulere over, hvad der kunne være sket, 
hvis motorerne var standset, mens flyene var i 
luften. 

NICAP er nu ved at prøve at få kontakt 
med vedkommende hær-embedsmænd for at 
få navnene på andre menige eller officerer i 
personellet, som kan have været vidner til 
hændelsen. NICAP søger også at fastslå, om 
embedsmænd fra Washington virkelig besøgte 
Nha Trang dagen efter for at undersøge ob¬ 
servationen. 

UFO Investigator , juli 1973/B. S. 


SCANDI -hjørnet 

ved Finn Nielsen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 

SVERIGE: 

Nærobservation ved grusgrav 

Den 19. november 1972 lige før kl. 17.45 kør¬ 
te Paul Persson sammen med tre passagerer 
i bil ad en mindre asfalteret vej uden belys¬ 
ning. De kørte fra øst mod vest med en ha¬ 
stighed af 20-30 km/t, da det var glat. Ste¬ 
det var ved Rinkaby flyveplads. 

Paul Persson beretter: - Kl. 17.45, da vi 
befandt os ud for en gammel grusgrav, gjor¬ 
de en af passagererne mig opmærksom på et 
ukendt objekt, der befandt sig ud for bilen, 
10-15 meter til højre. Jeg standsede da øje¬ 


blikkelig. Objektet svævede ligesom en dår¬ 
ligt oppustet ballon nogle centimeter over 
jorden. Vi kunne alle fire tydeligt se det, da 
der kun var et pigtrådshegn mellem os og ob¬ 
jektet. Det stod ikke stille, men bevægede sig 
(vuggede) stille. Vi rullede da højre sidevin¬ 
due ned, men kunne ikke høre nogen lyd... 

Underdelen af objektet var meget utydelig 
og uden faste konturer, men det var forment¬ 
lig skiveformet. Overdelen havde en kuppel 
med skarpe konturer. Den var forsynet med 
lodret placerede vinduer. De var ca. 8 cm 
brede og 30 cm lange. Fra disse udstrålede 
kønne klare grundfarver (se skitse) ligesom 
kontrollamperne i en bils instrumentpanel, en 
farve i hvert vindue. Jeg husker dem som 
rød, gul, grøn og formentlig blå. 

Efter et par minutter tippede objektet ned 
en anelse med den side, der vendte mod nord. 
Herefter begyndte det langsomt at flyve i 
denne retning langs jordoverfladen. Der var 
da kun få meter tilbage til kanten af den 
gamle grusgrav, hvor det gled ned. Vi tabte 
da objektet af syne. 

Jeg kørte da et kort stykke frem ad vejen, 
vendte og kørte så tilbage igen. Vi så da at¬ 
ter objektet, som bevægede sig frem nede i 
grusgraven. I grusgraven var der opvokset 
græs og høje buske. Objektet fløj hele tiden 
med lav hastighed. Det fulgte hele tiden ter- 
rainet, buske, stakit m. v., forstået på den 
måde, at når det kom til noget højt, steg det, 
efter passagen sank det igen ned kort over 
jorden. 

Jeg kørte videre og standsede igen nogle 
hundrede meter fremme. Objektet havde nu 
flyttet sig yderligere mod nord. Vi kunne dog 
observere det gennem kikkert (16x50). De 
forskelligf arvede lys flød nu sammen til et 
orange lys. Der skete så det mærkelige, at da 
jeg standsede bilen, standsede objektet også, 
hvorefter det dalede nedad. Da jeg atter kør¬ 
te steg objektet og bevægede sig fremad. Det¬ 
te gentog sig flere gange til vi tabte det af 
syne. Det var da ca. 1 km væk fra os. Af¬ 
standen til stedet, hvor det forsvandt af syne, 
kan siges med sikkerhed, da der på det sted, 
hvor det forsvandt, ligger et hus og nogle 
træer. 

På observationstidspunktet var det stjerne¬ 
klar himmel og 3-4 graders frost. Observatio¬ 
nen varede i ca. 15 minutter. 

Yderligere spørgsmål blev stillet ved besøg 
hos observatøren. 

Føltes nogen psykisk påvirkning? 

Nej, ikke mere end når man bliver lidt op¬ 
hidset, hvilket vi jo alle blev. 

Blev der mærket noget vindpust? Hvorfra 
kom objektet? 

Det må have kommet østfra. Nogen vind 
mærkede vi ikke. 

Da det er en dieselvogn, påvirkedes den 
vel ikke?*) 

Nej, desværre havde jeg ikke radio i bilen, 
så havde den måske knast. 

Var lyset på bilen tændt? 


Måske lyset på instrumentbrættet ændrede 
sig, men det var jeg ikke opmærksom på. 

Der så ud til at være konstant lys på ob¬ 
jektet. Det virkede ikke, som om overdelen 
snurrede rundt. 

Det skulle vel have været bemærket, hvis 
de forskelligfarvede lys havde bevæget sig 
sideverts? 

Ja, men det gjorde de ikke. Jeg så dem 
hele tiden til objektet forsvandt. 

Det stod ikke stille, men vuggede med 
store bevægelser sidelæns, ligesom en ballon 
i snor i stille blæst. 

Inden det begyndte at flyve fremad, vip¬ 
pede det meget lidt, men tydeligvis tilstræk¬ 
keligt til, at det ville flyve frem i en bestemt 
retning. Senere gled det over kanten til grus¬ 
graven, og da kunne jeg ikke se det mere. 

Da det kom frem til de højere træer midt 
i grusgraven, dukkede det op igen? 

Ja, og jeg kunne fortsat udskille de forskel¬ 
lige farver hver for sig. De smeltede ikke sam¬ 
men, før det var over den modsatte kant af 
grusgraven og jeg så i kikkerten. Siden for¬ 
svandt det ved huset. Jeg forsøgte at få øje 
på det igen, men kunne ikke. 

Var der nogen lugt? 

Vi havde sideruderne nede, men kunne 
ikke lugte noget. 

Kilde: GICOFF-information, Sverige. 


*) Dette er et fælt eksempel på det, man 
kalder „ledende spørgsmål" og som ab¬ 
solut altid bør undgås - især, når man 
interview’er UFO-observatører! (UFO- 
Nyt-kommentar). 




Ja, men det er muligt, at jeg havde skiftet 
ned til positionslys, og så er det svært at se, 
om der skete nogen ændring af lysstyrken. 

Seks „Lilleputplaner" 

Onsdag 11-10.1972: Pontråsk ved Overkalix i 
Sverige. 

Ingeniør Halvard Persson og hans mor 
Ingrid så her seks objekter midt på dagen, 
som de beskriver som deltavingede „lilleput- 
fly“. De bor ved en syv km lang sø. Ved 12- 
tiden befandt de sig uden for huset; det var 
klart vejr med solskin, og Halvard Persson 
beretter: 

Pludselig hørte jeg en susen i luften og 
kiggede op; da så jeg seks små fly. Jeg kan 
ikke beskrive dem på anden måde. De kom 
fra syd og fløj over søen i dens længderetning 
med utrolig hastighed. På 30 sekunder, må¬ 
ske et minut, var de ved søens anden ende, 
hvor formationen delte sig i to; tre fløj mod 
nordøst, og tre mod nordvest. Det mærkelige 
var, at objekterne lignede Draken-fly i stor 
højde, men vi hørte ingen motorlarm. Vi bli¬ 
ver ret ofte overfløjet af Draken-fly, så dem 
kender vi. Jeg bedømmer afstanden til ob¬ 
jekterne til 7-800 m. Det var umuligt at se 
farven. Jeg har aldrig set noget lignende, de 
var som lilleputfly, kun 30 cm brede. 

Historierne om de små fly lyder måske un¬ 
derlige. I litteraturen er der beskrevet lig¬ 
nende tilfælde. Under titlen „A Weird Case 
from the Past“ beskriver Gordon Creighton 
et sådant tilfælde i Flying Saucer Review, 
Juli/Aug. 1970: 

To børn så et miniaturefly, 25-30 cm i dia¬ 
meter; det landede på en gårdsplads og star¬ 
tede meget hurtigt igen. I dette lille fly så 
børnene en pilot med hjelm. Lignende obser¬ 
vationer er bl. a. også kommet fra Finland. 

„Ufologen” nr. 3. 1972 Norrkoping. 

F.N. 

NORGE: 

Bombeformet genstand i 2 meters højde 

Ca. 15-9-1971. Kl. 21.30 er der en interes¬ 
sant observation ved Nordli i Norge. En 
ældre dame, som tilfældigt opholder sig på 
sin gårdsplads, ser pludselig et skarpt lysskær 
lige over nogle grantræer i nordvestlig ret¬ 
ning. Da dette lysskær igen forsvinder kom¬ 


mer der fra en gruppe birketræer en 2-3 
meter lang svagt lysende sort genstand til 
syne. 



Afstanden fra observatøren til objektet er 
ca. 70 meter. Objektet svæver langsomt og 
lydløst i 2 meters højde over en strækning på 
200 til 250 meter, hvorunder det passerer 
foran et lille mælkehus. Fra begge sider af 
objektet kommer der pludselig flere meter 
brede skarpe lysstråler, som klart oplyser ter¬ 
rænet. En overgang var det ligesom objektet 
delte sig i to, og det fik da en lidt trekantet 
form. Lidt efter gjorde det en lille drejning 
og dalede derefter helt ned til jordoverfla¬ 
den. Så blev alt mørkt, og observatøren så 
ikke mere til objektet. Hele observationen 
varede ca. 2 min. Om morgenen undersøgte 
man stedet, hvor objektet var gået ned, men 
fandt ikke aftryk eller andet forårsaget af 
genstanden. Vejret var den pågældende aften 
klart og vindstille. 

Observatøren fortæller, at hun i minutter¬ 
ne før observationen havde en underlig fø¬ 
lelse af, at et eller andet ville ske. X.P. 

Atter et „miniature-fly" 

30-9-1972: En ung mand observerede et ob¬ 
jekt på meters størrelse over en bakke¬ 

kam. Det var i Norge, nærmere betegnet ved 
Ytre Laksevåg. Han hørte pludselig en hvis- 
lende lyd, vendte sig om, og dér så han ob¬ 
jektet over bakkekammen: „Det så ud til at 
have problemer med at stige til en større 
højde. 

Det befandt sig ca. 30 meter over jorden 
og fløj mod syd, ca. 20 meter, hvorefter det 
steg lidt og vendte. Efter at have kredset lidt 
rundt dalede det mod jorden. Nu kom der 
en bil, hvis lygter blændede mig. Et øjeblik 
efter steg objektet op foran et træ og for- 

svandt. Den hvislende lyd hørtes hele tiden, 
den tiltog måske lidt, mens det fløj lavt 
Observationen varede fra kl. 19.00-19.01, 
hvorefter objektet forsvandt mellem træerne. 
Objektets farve opgives som sort. Vejr- og 


lysforhold: Letskyet, svag vind (vindstyrke 
3), temperatur plus 5°-8°. Tusmørke. 

F.N. 

Kommentar fra Finn W. Kalvik, Bergen: 
Jeg forelagde denne rapport til en modelf ly¬ 
interesseret person, som mente, at objektet, 
slik at observatøren hadde tegnet den, ikke 
lignet noe, han tidligere hadde set av model¬ 
fly. Nu kjenner jeg litt til terrenget Fagerdal- 
Ørjebekk, og det er ikke akkurat et slikt sted, 
en modelfly-entusiast ville velge ut til prøve¬ 
felt. 

Kommentar af X. P.: Her er der altså tale 
om et miniature-ufo. Der er noget tiltalende 
ved sådan en lille tingest - hvis det altså er 
et ufo. Her var der endelig en chance for at 
kunne komme hjem med et ufo under ar¬ 
men! 


EN UNG BOLIVIANSK PIGE 
FORTÆLLER: 

CATAVI A, Bolivia (Télam - Latin) - 
En ung landsbypige påstår gang på gang, at 
hun igennem næsten en måned havde fået 
dagligt besøg af en ganske lille mandsling, 
som dog forsvandt, efter at hendes hjem var 
blevet overrendt af hundreder af nysgerrige. 

Fortællingen, som hurtigt bredte sig i dette 
minedistrikt, voksede som en snebold med 
fantastiske tilføjelser fra folk på stedet, som 
fortalte, at det ikke drejede sig om et enkelt 
væsen, men om tre, og at de tilmed havde 
været inden for det lokale hospitals område. 

Juana Siles, 16 år, som er mellemskole-elev, 
erklærede, at det lille væsen, som besøgte hen¬ 
de, havde en rød dragt på, sorte støvler og 
kom og forsvandt uberegneligt. 

Hun sagde, at den lille mand havde menne¬ 
skelignende træk og et stort skæg, mens hans 
øjne manglede øjenlåg, og hans ører var fir¬ 
kantede. Hun tilføjede, at han somme tider 
gik som mennesker, men til andre tider hop¬ 
pede omkring som fugle gør. Han talte kun 
højspansk (castiliansk). 

Nogle naboer til Juana forsikrede også, at 


de havde set det lille væsen. Sésimo Ferrel, en 
minearbejder på ca. 40 år, beskrev den lille 
mand nøjagtig som Juana havde gjort det. 

Said Campos, neurolog på Catavi hospita¬ 
let, undersøgte den unge pige omhyggeligt 
ved flere konsultationer. „Det er en normal 
pige, Jeg kan ikke finde tegn på mental ulige¬ 
vægt. Hendes beretning er næsten ufattelig, 
men kan være sand.“ 

Myndighederne i landsbyen sagde, at det 
kun drejer sig om en hallucination hos den 
unge pige, men nogle berettede samtidigt, at 
de i de sidste dage havde set „flyvende tal- 
lerkener“. 

Studenter og lærerkræfter ved Kemiinge- 
nieur fakultetet på Meyor de San Andrés 
Universitetet bedyrede i aftes i La Paz, at de 
var ophavsmænd til spøgeriet med de små 
rumvæsener i Catavi. De sagde, at det var for 
sjov. 

Men i Catavi affærdigede de studenternes 
bekræftelse og anklagede de studerende for 
at have benyttet hændelsen til at lave ballade 
(propaganda) for sig selv. 

El Patagonico (Comodero Rivadavia) 

19. nov. 1973. /Elsa Kaufmann. 

UFO ER OVER ARGENTINA 

Som de fleste af vore læsere ved, vrimler det med 
UFO-rapporter fra Sydamerika. Det er bestemt ikke de 
kedeligste - men nok de utroligste - der i årenes løb 
er kommet fra denne verdensdel. Det har naturligvis 
været meget vanskeligt for os herhjemme at få under¬ 
søgt, hvor meget „kød“ der er på alle disse fantastiske 
beretninger; men 

NU HAR VI CHANCEN! 

- for at få en „førstehåndsrapport" fra en mand med 
fingeren på pulsen. Direkte fra Argentina får vi besøg 
af lederen af AOA = Asociacion de Observadores de 
Astros (organisation for iagttagere af stjerner), Guil- 
lermo Aldunati, og vi indbyder til 

STORT OFFENTLIGT FOREDRAG 
MED LYSBILLEDER 

Fredag den 17. maj kl. 19,45 

AULAEN, GL. HELLERUP GYMNASIUM 
Svanemøllevej 

nær Hellerup S-station - buslinie 1, 26 og 27 
(indgang fra Hellerupgårdsvej) 

Entré kr. 8,- inclusive det danske teksthæfte*) 

*)Aldunati holder foredraget på engelsk - men for at alle kan få det 
fulde udbytte, udleveres foredragsmanuskriptet på dansk til alle til¬ 
hørere. Efter selve foredraget bliver der lejlighed til at stille spørgsmål. 

Kom i god tid! 


UFO-MÆRKATER TOTALT UDSOLGT! 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI's 
medlemmer om organisationens arbejde. 


Forretningsudvalget (FUV): 

FUV har beskæftiget sig med planer for vore 
kommende udgivelser af bøger og hefter. Vi 
vil snart lancere nogle duplikerede hefter, 
som kan erhverves for en pris omkring de 
10 kr. Hefterne skal omhandle specielle om¬ 
råder indenfor den såkaldte ufologi. Vi kan 
på denne måde offentliggøre meget væsent¬ 
ligt materiale, som er for omfangsrigt til at 
blive bragt her i bladet, men som på den 
anden side ikke kan udfylde en hel bog. Der 
vil snart komme meddelelse om udgivelse af 
det første hefte. 

FUV har ligeledes arbejdet med mulighe¬ 
der for regelmæssige møder for læserne. Vi 
vil primært stå for arrangementer i Køben¬ 
havn og omegn, men på længere sigt vil pro¬ 
vinsen ikke blive snydt. Vedrørende egent¬ 
lige medlemsmøder, så vil vi sende specielle 
indbydelser ud. 

FUV har desuden arbejdet med emner 
som: Udlandskontakt, nye lysbilleder, bånd¬ 
udgivelser, rapporter og foredrag. 

UFO-Heftet: 

Vi har nu heftet „Orientering om emnet 
UFO 3 er" til salg for 6 kr. 

Det drejer sig om 2. udgave af det dupli¬ 
kerede hefte på 23 sider, som vi før har solgt 
under navnet „Studiekredsheftet ". „Oriente¬ 
ring om emnet UFO 3 er" kan bestilles ved at 
indsende 6 kr. på postgiro 11 77 25 til 
SUFOI, Oxford Allé 3 A, 2300 København 
S; så vil heftet komme snarest med posten. 

Heftet indeholder orientering om UFO’er- 
nes udseende og karakteristika, lidt om sagens 
historie, et par berømte udenlandske og dan¬ 
ske observationer, astronauternes rapporter 
om UFO’er, Gondonkommissionen og dens 


resultater, videnskabens udtalelser, teorier om 
UFO’ernes oprindelse og natur, en udførlig 
litteraturfortegnelse samt et stikordsregister. 

Hjælp med i SUFOI: 

Mange læsere har skrevet til os for at spørge 
på hvilken måde, de kan give os en hånd 
med i arbejdet. Vi er altid glade for sådanne 
henvendelser og skal nok finde noget at rive 
i. Jeg vil lige anføre nogle af de punkter, 
hvor vi særlig gerne vil have assistance: 

Hjælp søges især til: Oversættelse fra/til 
følgende sprog: Engelsk, tysk, fransk og (sær¬ 
ligt) finsk! 

Endelig kan De hjælpe os med at tegne 
abonnementer på UFO-N yt! Vi vil gerne 
have en stor læserskare for at få flere i tale. 
Hvis De kender folk, som er interesseret i sa¬ 
gen, vil vi gerne sende Dem nogle pjecer, 
som De kan dele ud. Skriv efter pjecer hos 
Informationsafdelingen (adresse side 2). 

Finder De noget i Deres lokale avis eller 
ugeblad om UFO’er, som De mener vil in¬ 
teressere os, så klip det ud, og lad os få det! 
Vi kan ikke holde os underrettede om alt, 
hvad der skrives om sagen, så hér er igen 
et felt, hvor De kan hjælpe os. 

Studiegrupperne: 

Der findes efterhånden mange grupper 
rundtom, som sidder og diskuterer sagerne. 
Det er glædeligt, at så mange af dem har 
ønsket at være i regelmæssig kontakt med 
SUFOI. Flere grupper har overfor mig ytret 
ønske om, at man gerne så, at flere deltog i 
samværet. De kan kontakte nedenstående 
grupper direkte for at høre, hvordan der ar¬ 
bejdes. De er også velkommen til at skrive til 
mig først for at forhøre Dem om gruppernes 
arbejdsform, alder o. a. Vi hører gerne fra 
andre grupper, som måtte være dukket op, 
uden at vi har hørt om det! 

SUNDBY UFO FORENING 
Henrik Henriksen 
Lygtemagerstien 3 
2300 København S 

TÅSTRUP UFO GRUPPE 
Torsten Dam-Jensen 
Søndertoften 44 
2630 Tåstrup 

VIRUM UFO KREDS 
Flemming Ahrenkiel 
Niels Bohrs Allé 12 
2860 Søborg 

ROSKILDE-GRUPPEN 
Finn Nielsen 
Absalonsvænget 1 
Ramsømagle 
4621 Gadstrup 

JØRLUNDE-GRUPPEN 
Torkild Overvad 
Bøgevej 2, Jørlunde 
3550 Slangerup 

RØNNE-GRUPPEN 
Torben Rønne-Larsen 
Kalkbrænderivej 8 
3700 Rønne 

FELSTED-GRUPPEN 
Kai E. Møller 
Felsted Vestermark 
6200 Åbenrå 

BROAGERLANDS UFO KREDS 
John Hansen 
Skeldevej 65 A 
Skeide 

6310 Broager 

FREDERICIA-GRUPPEN 
Bent Eriksen 
Købmagergade 6 B 
7000 Fredericia 

RANDERS-GRUPPEN 
Kurt Jensen 
Viol vej 23 
8900 Randers 

NØRHOLM-GRUPPEN 
John Juhler 
Nørholmsvej 313 
9000 Aalborg 


Bestil foredrag - Lej lysbilleder! 

Vidste De at... 

. . . De kan bestille foredrag om UFO’er hos 
SUFOI gennem vores Foredragsafdeling (se 
adressen side 2)? Vi kan med kort varsel 
klare foredrag i Storkøbenhavn eller det me¬ 
ste af Sjælland, mens vi må bede om at få 
bestillingen i god tid, dersom det ligger læn¬ 
gere væk. Alle oplysninger fås hos Foredrags¬ 
afdelingen, som i øvrigt træffes bedst i dag¬ 
timerne på telefon (01) 53 10 35. Vi gør for 
en ordens skyld opmærksom på, at omkost¬ 
ningerne for foredragsholderen skal dækkes! 
Desuden vil vi i de fleste tilfælde bede om et 
mindre honorar. 

. . . De kan leje en UF O-lysbilledserie hos 
Foredragsafdelingen? Billederne ledsages af 
et teksthefte, der lejes mod et depositum på 
25 kr., som dog refunderes, når lysbilledeme 
vender uskadte tilbage. Udlånstiden er al¬ 
mindeligvis én måned; andet kan aftales i 
særlige tilfælde. Husk at bestille i god tid, da 
serierne er meget efterspurgte! 


UFO-Vandreudstillingen! 

Så starter vores udstilling igen på en runde 
blandt landets biblioteker. Udstillingen er i 
år udvidet, så den nu består af 11 plancher 
mod tidligere 10. Desuden følger der en lys¬ 
billedserie med, som illustrerer hændelsesfor¬ 
løbet fra det øjeblik SUFOI modtager en 
melding om UFO-observation, og indtil den 
færdig behandlede rapport kan indrykkes i 
UFO-Nyt. Vi har fremstillet plakater til ud¬ 
stillingen for at lette bibliotekernes annonce¬ 
ring herfor. Udstillingen vil følge denne rute: 


25/2 

- 9/3 

18/3 

-30/3 

8/4 

-27/4 

6/5 

-18/5 

27/5 

- 8/6 

17/6 

-29/6 

8/7 

-20/7 

29/7 

-10/8 

19/8 

-31/8 

9/9 

-21/9 

30/9 

-12/10 


Frederiksværk bibliotek 
Trundholm Kommunes biblio¬ 
teksvæsen 

Odense Centralbibliotek, Kon- 
taktafd. 

Glamsbjerg bibliotek 
Grindsted bibliotek 
Randers bibliotek 
Rødovre hovedbibliotek 
Morsø folkebibliotek 
Køge bibliotek 
Frederiksberg bibliotek 
Tårnby kommunebibliotek 

21/10- 2/11: Herlev bibliotek 
11/11-23/11: Filialbiblioteket i GI. Holte 
2/12— 4/1 : Frihedens bibliotek (Hvidovre) 

13/1 -25/1 : Solrød bibliotek 

3/2 -15/2 : Ballerup bibliotek 

24/2 - 8/3 : Skælskør Kommunes bibliotek. 

GI. numre af UFO-Nyt: 

Vi har en del gamle numre af UFO-Nyt lig¬ 
gende. Vi kan desværre ikke levere hele år¬ 


gange mere end 3 år tilbage i tiden. Til og 
med 1969 kan vi fremskaffe enkelte numre 
til stærkt nedsat styk-pris. Årgangene 1971 og 
1972 fås ligeledes med væsentlig rabat. Alle 
oplysninger om priser og oplag fås ved skrift¬ 
lig henvendelse til Informationsafdelingen (se 
side 2). Hér kan De ligeledes få besked om 
hvilke bøger, vi for tiden kan tilbyde. 

Peter A. Hansen 
/Informationsafdelingen 



Mariner 10 fotograferer Venus’ skydække 


Mariner 10 har med succes passeret Venus 
og taget de første nær-TV-billeder af plane¬ 
tens skydække samt kortlagt de fysiske karak¬ 
teristika ved skylaget ved hjælp af diverse 
sensorer og måleapparater. 

Den ca. 525 kg tunge rumsonde, der blev 
opsendt fra Cape Canaveral den 3. novem¬ 
ber, er nu på vej mod sit møde med Merkur 
den 29. marts 1974. 

Den historiske Venus-passage den 5. febru¬ 
ar markerede fuldendelsen på NASA’s første 
planet-sving mission, hvor gravitationen fra 
én planet anvendes til at sende rumsonden 
ind i sin bane mod den næste planet. 

Talsmænd fra Mariner 10 programmet på 
Caltech’s Jet Propulsion Laboratory fortalte, 
at svinget rundt om Venus gik så glat, at det 
ville være muligt at opnå en tilfredsstillende 
Merkur-passage uden yderligere kurskorrek¬ 
tioner. 

En tredie kurs-korrektionsmanøvre er dog 
planlagt midt i februar for yderligere at fin¬ 
indstille på sigtepunktet ved Merkur. Uden 
denne korrektion anslås det, at sonden ville 
passere Merkur i ca. 16.000 km’s højde. Ved 


at udføre kurskorrektionen bliver højden kun 
1.000 km. 

Videnskabsmænd ved JPL var henrykte 
over de TV-billeder og data som Mariner 10 
sendte tilbage. De første synlige TV-billeder, 
betragtet efterhånden som de transmittere¬ 
des, havde kun ringe kontrast og viste kun 
få identificerbare egenskaber ved skydækket. 
Men komputer-forbedringer af TV-billeder- 
ne og sammenpasning af billedkopier i kom¬ 
binationer forventes at afsløre væsentlige de¬ 
tailler af skystrukturen. 

ej, feh. 74 /Overs.: Fl. Ahrenkiel 


Svovlsyre på Venus 

De øverste lag af de skinnende skyer på 
Venus, der længe har været en udfordrende 
gåde for astronomer, består af svovlsyredrå¬ 
ber, og svovlsyren er endda mere koncentre¬ 
ret end den, der findes i en bils akkumulator. 

Det var den konklusion et hold rum- 
videnskabsmænd nåede frem til under ledelse 
af Dr. James B. Pollack fra NASA’s Ames 
Research Center i Mountain View i Califor- 

nien. De fandt frem til konklusionen svovl¬ 
syre ved at måle den infrarøde „farve“ af 
Venus fra et fly og sammenligne resultaterne 
med de farveegenskaber, forskellige stoffer 
udviste ved en computer-simuleringsmetode. 

Den mulighed, at Venus’ skylag er sam¬ 
mensat af bl. a. svovlsyre, er blevet foreslået 
tidligere af Dr. Andrew T. Young fra NASA’s 
Jet Propulsion Laboratory i Pasadena og af 
Fader Godfrey T. Sili fra Lunar and Plane- 
tary Laboratory i Tucson, Arizona. 

Disse forskere pegede på, at da koncentre¬ 
ret svovlsyre er et meget effektivt tørrings¬ 
middel, kunne den forklare det forbløffende 
lave vanddampindhold i den øverste del af 
skylaget. De viste ligeledes, at svovlsyreopløs¬ 
ninger havde egenskaber, der passede med 
andre kendte træk ved Venus-skyerne. 

Skønt disse undersøgelser pegede på svovl¬ 
syre som en sandsynlig komponent, var må¬ 
linger fra fly i stor højde nødvendige for at 
opnå en positiv bekræftelse. 

Skønt Venus er meget lig Jorden med 
hensyn til masse og størrelse, har den en helt 
anden slags atmosfære. Venus’ atmosfære in¬ 
deholder omkring 100 gange mere gas (luft¬ 
arter) end Jordens atmosfære, og næsten al 
gassen er kuldioxid, som kun udgør en lille 
del af vor atmosfære. Det nye flyeksperiment 
gav stof til yderligere sammenligning. De 
tætte, øvre dele af Venus’ skylag har samme 
kemiske sammensætning som et lignende, 
men tyndt, lag af svovlsyrepartikler i Jordens 
stratosfære. 

Videnskabsmænd hos NASA og andre ste¬ 
der har i et stykke tid undersøgt de spektrale 
karakteristika for adskillige, mulige kompo¬ 
nenter i Venus-skyerne, bl. a. disse kompo¬ 
nenters opførsel ved absorbtion og reflektion 
af lys med forskellige bølgelængder. Fra disse 
data kunne dr. Pollack forudsige, hvorledes 
dråber af forskellige stoffer ville absorbere 
bestemte bølgelængder i det infrarøde om¬ 
råde, et område, hvor mange molekyler på 
karakteristisk vis giver sig til kende. 

Da vanddampen i Jordens atmosfære gi¬ 
ver forstyrrelser ved målinger i det aktuelle 
IR-område (infrarøde), var det nødvendigt 


at bringe instrumenterne op i en højde, hvor 
vanddampindholdet er meget ringe. 

I løbet af sommeren 1972 blev målingerne 
foretaget fra et NASA Learjet fly i 14 km’s 
højde, hvor vanddampindholdet i atmosfæ¬ 
ren kun er 1 promille af indholdet ved hav¬ 
overfladen og kun 1 procent af indholdet i 
atmosfæren ved de højst beliggende observa¬ 
torier. 

Observationsresultaterne sammenlignedes 
med komputerfremstillede absorbtionsspektre, 
opnået i laboratoriet, for forbindelser som 
bl. a. jernklorid, vand, is, kviksølv, ammoni¬ 
umklorid, saltsyre og svovlsyre i forskellige 
koncentrationer. Alle de beregnede kurver af¬ 
veg væsentligt fra de observerede kurver, 
undtagen én - svovlsyrens! Desuden passede 
det observerede spektrums toppe og dale og 
andre karakteristika bedst med det tilsvaren¬ 
de for en 75 pct. eller stærkere svovlsyre¬ 
opløsning. 

Dr. Pollack understreger, at observationer¬ 
ne kun giver oplysninger om det allerøverste 
skylag. Andre, dybere, lag kan stadig bestå 
af andre stoffer, og den eneste måde at få 
oplysninger herom, er at trænge ned gennem 
skylaget. Dette ville kræve en rumsonde, der 
var indrettet til at opsamle prøver og analy¬ 
sere de dybere lag. 

Kilde: NASA-News 5/12-1973. 

Oversætt: Fl. Ahrenkiel. 


- og det er netop 
hvad Sojet vil! 

Sovjet planlægger anvendelse af radioiso¬ 
top thermoelektriske generatorer som kraft¬ 
kilde ved fremtidige Venus-missioner. Dette 
skulle tillade landede sonder at sende i ad¬ 
skillige uger. Russerne har ligeledes planer 
om mobile landingsenheder (,,Venus-biler“) 
og sonder, der kan returnere med jordprøver. 
Disse fremtidige sonder skal alle være baseret 
på rumfartøjer af Luna-typen. 

ej, feb. 74 / Over s.: Fl. Ahrenkiel 

JUPITER 
Hvad vi ved - 


før vi kender detail-rapporterne 
fra Pioneer 10 og 11 

Skønt der er mange mysterier vedrørende 
denne store, strålende planet, der endnu må 
løses, har flere århundreders astronomiske 
observationer og analyser forsynet os med et 
vist forråd af informationer. Galileo foretog 
de første teleskopiske observationer og opda¬ 
gede Jupiters fire største måner i 1610. 

Set fra Jorden er Jupiter den næstklareste 
planet, det fjerdeklareste objekt på himlen. 
Den er 773 millioner km fra Solen og er 
næsten 12 år om at gå en gang rundt om 
den. Planeten har 12 måner; de fire ydre 
omkredser planeten i modsat retning af an¬ 
dre kendte måner. To af månerne, Ganyme- 
de og Callisto, er ca. på størrelse med plane¬ 
ten Merkur; to andre, lo og Europa, er som 
Jordens måne. 

Jupiter er 10 timer om at dreje rundt om 
sig selv, den har altså den korteste dag af 
de ni planeter. Som følge af Jupiters størrel¬ 
se betyder det, at et punkt på ækvator på 
dens synlige overflade (toppen af skyerne) 
farer afsted med 35.400 km i timen, sam¬ 
menlignet med en fart af 1.600 km i timen 
for et lignende punkt på Jorden. 

Denne fantastiske rotationshastighed (og 
planetens flydende karakter) får Jupiter til 
at bulne ud på ækvator. Jupiters polære dia¬ 
meter på ca. 124.000 km er 19.000 km min¬ 
dre end dens ækvatoriale diameter på ca. 
143.000 km. 

Jupiters synlige overflade (toppen af sky¬ 
erne) er 62 milliarder km 2 . Planetens tyng¬ 
dekraft er ved toppen af skyerne 2,36 gange 
større end Jordens. 

Planetens masse er 318 gange Jordens 
masse. Dens rumfang er 1.000 gange Jordens. 
På grund af den deraf følgende ringe tæt¬ 
hed = vægtfylde (en fjerdedel af Jordens el¬ 
ler 1,3 gange vands tæthed) er de fleste for¬ 


skere sikre på, at planeten er lavet af en 
blanding af elementer svarende til dem i 
Solen eller i de skyer af urgasser, som dan¬ 
nede Solen og planeterne. Dette betyder, at 
den for størstedelen (mindst tre fjerdedele) 
består af de lette gasser brint og helium. Vi- 
denskabsmændene har fundet brint, deuteri¬ 
um (tung brint), metan (kulstof og brint) og 
ammoniak (kvælstof og brint) ved spektro- 
skopiske studier af Jupiters skyer. 

Skyer , strømme og synlige træk. Når Jupi¬ 
ters oplyste halvkugle betragtes i teleskopet, 
kan man være næsten sikker på, at det man 
ser, er toppen af gigantiske områder med 
tårnhøje, mangefarvede skyer. 

Planeten har på grund af rotationen stri¬ 
ber eller bånd parallelt med ækvator, med 
store, dunkle, grå regioner ved begge poler. 
Mellem de to polare områder er der fem 
klart laksefarvede striber, kaldet zoner, og 
fire mørkere, skifergrå striber, kaldet bælter 
- f. eks. det sydlige ækvatoriale bælte. Plane¬ 
ten som helhed skifter farve periodisk, mulig¬ 
vis som følge af Solens skiftende aktivitet, 
der har en periode på 11 år. 

Den store røde plet på den sydlige halv¬ 
kugle er ofte klart rød, og siden 1665 er den 
forsvundet fuldstændig flere gange. Den ser 
ud til at blive lysere og mørkere med 30 års 
intervaller. 

Forskerne er enige om, at de kolde sky¬ 
toppe i zonerne sandsynligvis for størstedelen 
består af ammoniakdampe og -krystaller, og 
de grå polare områder må være kondenseret 
metan. De lyse skyzoner viser sig i farver fra 
gult og sart guld til rødt og bronze. Skyerne 
i bælterne går fra gråt til blågråt. 

Foruden bælterne og zonerne, kan man se 
mange mindre træk - streger, totter, buer, 
løkker, pletter, buler og stænk. De fleste er 
flere hundrede tusinde km i størrelse. 

Cirkulation af disse skyer er bemærket ved 

flere observationer. Den store ækvatoriale 
strøm (den ækvatoriale zone), 20 grader 
bred, fejer planeten rundt med en fart, der 
er 410 km hurtigere i timen end skyregioner¬ 
nes på hver side af den, og den har lighed 
med tilsvarende atmosfæriske jetstrømme på 
Jorden. Den sydtropiske cirkulationsstrøm er 
et velkendt træk, og det gælder også en sky¬ 
strøm, som fejer hele vejen rundt om den 
store røde plet. 

Da Jupiter i 1953 og igen i 1971 passere¬ 
de foran nogle stjerner, var astronomerne i 
stand til tilnærmelsesvis at udregne mole¬ 
kylevægten af dens øvre atmosfære ved 
hjælp af den måde, den brød stjernelyset på. 
De fandt frem til en molekylevægt på om¬ 
kring 3,3, hvilket tyder på en stor procentdel 
af brint (molekylevægt 2), da alle andre 
grundstoffer er langt tungere. (Helium 4, 
kulstof 12 og kvælstof 14). 

Ud fra Jupiters gravitation = tyngdekraft 
er det atmosfæriske tryk på skytoppene ud¬ 
regnet til op mod ti gange én atmosfære på 
Jorden. 

Den gennemsigtige atmosfære over skyerne 
kan observeres spektroskopisk og i polariseret 
lys. Den menes at være mindst 60 km tyk. 

Videnskabsmændene har efter observatio¬ 
ner af skytoppene ved hjælp af teleskop op¬ 
stillet den formodning, at det almindelige 
cirkulationsmønster i Jupiters atmosfære er 
ligesom Jordens, med cirkulationszoner, sva¬ 
rende til Jordens ækvatoriale, tropiske, sub¬ 
tropiske, tempererede, subpolare og polare 
regioner. Imidlertid synes Jupiters polære 
regioner (mht. den atmosfæriske cirkulation) 
at begynde ved ca. 26. breddegrad fra ækva¬ 
tor i stedet for ved 60. breddegrad som på 
Jorden. 

Magnetiske felter og strålingsbælter. Blandt 
de ni planeter har så vidt vides kun Jupiter 
og Jorden magnetiske felter. Beviset for Ju¬ 
piters magnetiske felt og strålingsbælter kom¬ 
mer fra dens radioudsendelser. Det eneste 
kendte fænomen, der kunne frembringe pla¬ 
netens decimetriske (meget høje frekvens) 
radiobølger er indfangede elektroner, der ro¬ 
terer langs linierne i et sådant magnetisk felt. 


Når den art elektroner nærmer sig lysets ha¬ 
stighed, udsender de radiobølger. 

Radioudsendelserne antyder, at Jupiters 
magnetiske felt er toroidalsk (formet omtrent 
som en badering eller bilslange (red.)) med 
nord- og sydpoler ligesom Jordens. Det ser 
ud til at være omkring 20 gange så kraftigt 
som Jordens felt og indeholder formodentligt 
højenergi protoner (brintkerner) og elektro¬ 
ner indfanget fra solvinden. Feltets center 
ligger tilsyneladende i nærheden af planetens 
rotationsakse og syd for det ækvatoriale plan. 
Jupiters kraftige magnetiske felt kan holde 
flere partikler fanget fra solvinden end Jor¬ 
dens felt, og også partikler med større ener¬ 
gier. Som resultat heraf kan partikelkoncen¬ 
trationer og -energier være på op til en mil¬ 
lion gange større end i Jordens strålingsbæl¬ 
ter, en strøm bestående af en milliard partik¬ 
ler eller mere pr. cm 2 pr. sekund. 

Fordi Jupiter har så stor en tyngdekraft 
og er så kold øverst i atmosfæren, er over¬ 
gangsområdet mellem tæt atmosfære og va- 
cuum meget lille. Derfor kan strålingsbælter¬ 
ne komme meget nærmere til planeten end 
det er tilfældet på Jorden. 

Jupiters radiosignaler. Jorden modtager 
mere radiostøj fra Jupiter end fra nogen an¬ 
den ujordisk kilde med undtagelse af Solen. 
Jupiter udsender tre slags radiostøj: (1) var¬ 
me - fra de temperaturfremkaldte bevægel¬ 
ser af molekylerne i atmosfæren (typisk bøl¬ 
gelængde 3 cm); (2) decimetrisk (på centi¬ 
meterbåndet) - fra rotation af elektroner 
langs kraftlinierne i planetens magnetiske 
felt (typisk bølgelængde 3-70 cm); og (3) 
dekametrisk (op til flere gange 10 meter) - 
som menes at komme fra enorme elektriske 
udladninger (som lyn) i Jupiters ionosfære 
(bølgelængde 70 cm op til 60 m). 

De kraftige dekametriske radiobølger op¬ 
står, når Jupiters nærmeste måne, lo, befin¬ 
der sig i en vis kendt afstand fra Jupiter, og 
har vist sig at være afpasset efter passagen 
af lo, hvis bane er 2,5 planetdiametre, 
350.000 km, over toppen af Jupiters skylag. 
Nogle forskere mener, at Io’s ledende evne 
må være tilstrækkelig til at sammenkæde 
magnetiske kraftlinier til planetens ionosfære, 

og give anledning til enorme udladninger af 
opsamlet elektrisk spænding. 

Energien i disse dekametriske radioudbrud 
er lige så stor som energien i flere brintbom¬ 
ber. Gennemsnittet af deres højeste kraft er 
10.000 gange større end kraften i Jupiters 
decimetriske signaler. 

Temperatur. Gennemsnitstemperaturen på 
toppen af Jupiters skyer ser ud til at være 
omkring 145 grader C., baseret på mange 
observationer af Jupiters infrarøde udstrå¬ 
ling. Men nylige stellare formørkelsesstudier 
viser, at store dele af den diffuse, ydre at¬ 
mosfære næsten har stuetemperatur, og at 
det øverste lag er på omkring 20 grader C. 
Jupiter modtager kun 1/27 så meget varme 
fra Solen som Jorden. Nylige infrarøde må¬ 
linger, taget fra flyvemaskiner i stor højde, 
antyder, at den gigantiske planet udsender 
ca. 2,5 til 3 gange mere energi, end den ab¬ 
sorberer fra Solen. Spørgsmålet er, hvad kil¬ 
den er til denne energi? Skyggen af Jupiters 
måner på planeten synes at være varmere 
end de omgivende solbeskinnede regioner. 

Hvad vi ikke ved om Jupiter 

Videnskaben er ret sikre på de fleste af de 
ovenfor omtalte fænomener og observationer, 
skønt det er af vigtighed at efterkontrollere 
dem på nært hold med Pioneer 10 og 11. 
De har kun få forklaringer på disse obser¬ 
verede fænomener, og de ved meget lidt om 
planetens andre aspekter. Hvad gemmer der 
sig under de tykke skyer? Hvor intense er 
strålingsbælteme ? 

Liv. Måske er det mest spændende spørgs¬ 
mål muligheden for liv i Jupiters atmosfære. 

Bedømmelserne af dybden af Jupiters at¬ 
mosfære nedenunder skylaget varierer fra 
100 til 6.000 km. Sammensætningen og den 
gensidige påvirkning mellem gasserne, der 
udgør atmosfæren, er ukendt. Hvis atmosfæ¬ 
ren er dyb, må den også være tæt. Antager 
man en atmosfæredybde på 4.200 km, vil 
trykket på Jupiters „overflade" være 200.000 
gange Jordens atmosfæretryk på grund af 
gassernes totale vægt under påvirkning af 
planetens store tyngdekraft. En kilde citerer 


otte forskellige foreslåede modeller til Jupi¬ 
ters atmosfære. 

Imidlertid synes forskerne at være enige 
om tilstedeværelsen af vandpartikler i atmos¬ 
færen. Eftersom planeten menes at have en 
blanding af elementer i lighed med, hvad 
man har fundet på Solen, har den ganske 
sikkert rigeligt ilt. Og det meste af denne ilt 
har sikkert forbundet sig med den rigelige 
brint og har dannet vand. 

Hvis store dele af Jupiters atmosfære næ¬ 
sten har stuetemperatur, må der både være 
vand i fri form og som vandis. 

Jupiters atmosfære indeholder ammpniak, 
metan og brint. Disse bestanddele er sammen 
med vand ingredienserne i den „ursuppe“, 
der menes at have frembragt det første liv på 
Jorden ved kemisk evolution. Ud fra disse 
vidnesbyrd kunne Jupiter indeholde livets 
byggesten. 

Nogle videnskabsmænd forestiller sig, at 
planeten kunne være som en enorm fabrik, 
der producerer uhyre mængder af livsopret¬ 
holdende kemikalier (sammensatte kulstof¬ 
baserede forbindelser) af disse råmaterialer, 
ved brug af sin egen indre energi. Hvis det 
er tilfældet, kunne der bestå liv uden foto¬ 
syntese. Enhver form for sol-fotosyntese må 
være på et meget lavt niveau, for Jupiter 
modtager kun 1/27 af Jordens solenergi. Det 
ville sandsynligvis hovedsagelig blive lavener¬ 
giformer (planter og mikroorganismer), for 
der er så vidt man ved ingen fri ilt. Livsfor¬ 
merne må flyde eller svømme, fordi en fast 
overflade, hvis en sådan eksisterer, ligger 
dybt nede i Jupiter, udsat for meget højt 
tryk. 

Planet struktur. Mens der hersker stor 
uenighed blandt forskerne med hensyn til 
planetstrukturen, indeholder de fleste af de 
foreslåede modeller elementer som disse: 

Går man nedad, er det sandsynligt, at 
temperaturen stiger støt. Skytoppene kan be¬ 
stå af superkolde ammoniakkrystaller ovenpå 
et lag af små ammoniakdråber, hvorunder 
der befinder sig et område med ammoniak¬ 
dampe. Herunder kan der være lag af iskry¬ 
staller, vandpartikler og vanddampe. Går 
man dybere er der enten planetens faste 

overflade eller oceaner af flydende brint. 
Endnu længere nede er der en region med 
metallisk brint, skabt af Jupiters store tyng¬ 
dekraft og måske en kerne af stenagtige sili¬ 
kater og metalliske elementer. Kernen er må¬ 
ske ti gange Jordens masse, ifølge én bedøm¬ 
melse. 

Nogle teoretikere tvivler på, at planeten 
overhovedet har noget fast materiale, men 
regner med, den er flydende helt igennem. 
Andre foreslår en gradvis fortsættelse fra 
tykt flydende til mere fast materiale. 

De fleste planetologer mener, at den store 
røde plet må være en gassøjle, centret i en 
enorm hvirvel, der rejser sig fra Jupiters in¬ 
dre til den øverste atmosfære. Sådan en hvir¬ 
vel kaldes i fysikken en Taylor-søjle og må 
være forankret i et fremtrædende overflade¬ 
træk, enten et ophøjet område eller en enorm 
sænkning. Den røde plet er gået rundt om 
planeten mere end én gang i forhold til syn¬ 
lige skykendetegn i løbet af de sidste hun¬ 
drede år. 

Nogle videnskabsmænd formoder, at selve 
Jupiters overflade roterer med varierende 
fart i forhold til atmosfæren, så pletten på 
den måde flytter sig. Rotationen af planetens 
magnetiske felt, som kan spores ved hjælp 
af beregninger af radioudsendelserne derfra, 
menes at være det bedste mål for planetens 
rotationshastighed. 

En varm planet. Teoretikerne formoder, 
at Jupiter næsten er stor nok til at være en 
lille stjerne. Som følge af målinger af over¬ 
skydende varme udsendt af planeten, hæl¬ 
der alle nuværende teorier til en forholdsvis 
varm kerne, i modsætning til tidligere idéer 
om et superkoldt indre. 

Ifølge en af hypoteserne har Jupiter, på 
trods af de fem milliarder år, der er forløbet 
siden dannelsen af planeterne, endnu ikke 
fuldent sin tyngdefortætning. Denne fortsatte 
bundfældelse ind mod centret (ikke mere end 
én mm om året kunne frembringe den kræ¬ 
vede varmeenergi. Hvis planeten har en sten¬ 
kerne, kunne noget af varmen opstå ved hen¬ 
fald af radioaktivt materiale i kernen. 

Magnetisk felt. Indre varme kunne også 


forklare det magnetiske felt. En varm kerne 
kunne være en flydende kerne. Konvektions- 
og rotationsbevægelser i elektrisk ledende 
fluidum med temperaturer på 10.000 grader 
C kan frembringe feltet. Eller det kunne op¬ 
stå i ledende atmosfærelag nedenunder sky¬ 
erne, hvor energien kunne oplagres og senere 
frigives. 

Viden om Jupiters magnetiske felt ville 
sætte forskerne i stand til at drage slut¬ 
ninger om planetens indre struktur, i sær¬ 
deleshed om den flydende del. 

Jupiters måner 

Jupiters 12 naturlige satelitter har nogle be¬ 
synderlige karaktertræk. Den anden måne, 
lo, bliver lysere og lysere i 10 minutter efter, 
at den er dukket frem af Jupiters skygge. 
Hvis det er tilfældet, er den simpleste for¬ 
klaring, der understøttes af nylige stellare 
formørkelsesobservationer, at lo har en at¬ 
mosfære (sandsynligvis kvælstof eller metan), 
som „sner ned“ på overfladen, når lo er på 
den kolde, mørke side og igen fordamper, 
når den er tilbage i sollyset. Io er også tyde¬ 
ligt orangefarvet og har mærkelige refleks¬ 
egenskaber. Det meste af det sollys, der når 
månens overflade, bliver kastet tilbage, og 
det gør Io umådelig klar. Denne refleks me¬ 
nes at være mere udtalt for Io end for no¬ 
get andet kendt objekt i solsystemet. Infra¬ 
røde målinger viser, at Europa og Gany- 
medes har vandis på deres overflader. 

De indre måner, taget i rækkefølge inde¬ 
fra og udefter, er: den lille Amalthea, dia¬ 
meter 160 km, som går to gange rundt om 
Jupiter pr. døgn kun 1,5 planetdiameter, 
106.000 km, over skytoppene; de fire store 
måner, Io, Europa, Ganymedes og Callisto, 
hvis baner ligger mellem 422.000 km og 
1.882.000 km fra Jupiter. 

Udenfor disse er der syv små, ydre må¬ 
ner. De inderste tre af disse, Hestia, Hera og 
Demeter, har baner, der ligger mellem 11,5 
og 11,7 millioner km fra Jupiter. 

Banerne for de fire yderste, Andrastea, 
Pan, Poseidon og Hades, ligger mellem 20,7 
og 23,7 millioner km fra Jupiter. De går 
alle i baglæns baner og bevæger sig altså 

modsat den sædvanlige planetrotationsret¬ 
ning. Dette antyder, at de kan være asteroi¬ 
der, der er indfanget af Jupiters stærke tyng¬ 
defelt. Diametrene på de seks yderste må¬ 
ner går fra 15 til 40 km, mens Hestia, den 
syvende, har en diameter på ca. 130 km. 

Kredsløbsperioderne for de fire store in¬ 
dre måner går fra 1,7 dage (for lo) til 16,7 
dage. Kredsløbsperioderne for de tre inderste 
af de ydre syv måner er omkring 250 dage, 


mens de fire yderste, baglænsgående måner 
fuldender deres kredsløb omkring Jupiter på 
ca. 700 dage. 

Den baglæns bane for den næstyderste 
måne, Poseidon, har en stærk hældning i for¬ 
hold til ækvator og strejfer så meget om, 
fordi forskellige gravitationskræfter trækker 
i den, at astronomerne har vanskeligt ved at 
finde den. 

NASA NEWS , L april 1973/ BK. 


UFO-DETEKTOR med ekstra-funktioner 


Fra en af vore læsere har vi modtaget føl¬ 
gende forslag til bygning af en UFO-detek- 
tor. 

A: Alm. afbryder f. 220 v vekselstr. 

B: Ringeledningstransformator med to ud¬ 
gange. 

C: 18 v vekselstr. udgang. 

D: 24 v vekselstr. udgang. 

E: Ensretter — da fotocellerelæet (F) skal 
bruge jævnstrøm til arbejdsstrøm. 


F: Fotocellerelæ. 

G: Fotoenhed. 

H: 24 v vekselstr. lampe. 

I: Kompas indskudt efter gennemboring og 
påklistring af staniol på nålen. 

J: 1,5 v batteri. 

K: Afbryder alarmlampe. 

L: Afbryder alarmbrummer. LL: Samlested. 
M: Alarmlampe 1,5 v. 

N: Alarmbrummer 1,5 v. 

F & G: Kan købes hos mange radiodelsfor¬ 
handlere og hobby forretninger for en lille 
100 kr. i selvbyggersæt, men kan også kø¬ 
bes færdigmonteret og så må man mindst 
regne med en fordobling af prisen. Den¬ 
ne del er dog den dyreste i hele appara- 
tet. 




éa/M.'&oRiVG 


B: Dernæst må man anskaffe sig en ringe- 
ledningstransformator - jeg selv har købt 
en med to udgange, men dette er ikke 
nødvendigt, for en udgang kan sagtens 
drive både lampe og fotorelæ. Dog skal 
man sørge for at transf.mt. kan afgive 
mellem 9 v-18 v, da relæet drives ved 
denne styrke. Så er vi kommet dertil hvor 
vi indsætter en ensretter mellem relæ og 
transf.mt. 

E: Fordi relæets arbejdsstrøm er jævnstrøm. 
Derfor kan man også, hvis ikke man øn¬ 
sker at ofre de store summer, drive re- 

læet ved batteri, samt selvfølgelig lyskil¬ 
den. Men det koster omkring 40 kr. for 
disse to ting (B&E) og man kommer 
nok hurtigt op på det beløb i udgifter til 
batterier ret hurtigt. Men naturligvis 
kan en batterimodel benyttes ved UFO- 
observations-aftener ude, hvor der ikke er 
mulighed for el. 

N: Brummeren er en almindelig ringebrum- 
mer til 1,5 v batterier. Koster ca. 15 kr. 
Hvorfor der iøvrigt benyttes batteri til 
alarmbrummeren og lampen i dette ap¬ 
parat er fordi hvis der sker en elværks¬ 
afbrydelse eller hvis propperne i elskabet 
sprang i dagtimerne og alarmen blev 
drevet af transf.mt. døde apparatet jo og 
man ville ikke være klar over dette før 
måske op til flere timer efter. Fordelen 
ved batteriet er at apparatet (detekto¬ 
ren) ville alarmere ved en strømafbrydel¬ 
se i huset, da kredsløbet jo da er sluttet på 
samme måde, som når nålen løber igenn. 
lysstrålen. Man kan sige at detektoren så 
kan have en praktisk funktion i hjemmet 
medens vi venter på et UFO - for vi ville 
blive opmærksomme på vores køleskabe 
og dybfrysere der står og af rimer. Vi har 
desuden et el vækkeur som vækker os til 
dåd om morgenen og hvis der kom så¬ 
dant et strømsvigt, kunne det jo nok 
tænkes at vi sov over os - men ikke nu 
hvor vi så ville blive vækket når uret går 
i stå. Nå, men efter dette lille praktiske 
sidespring er vi nået til kompasset. 

I: Sørg for at købe et uden væske; ellers 
lader det sig ikke gøre at bore hul i bun¬ 
den af det. Jeg har været i mange forret¬ 
ninger for at finde et egnet kompas man 
uden for meget vold kan skille ad uden 
at beskadige noget. Her i København 
fandt jeg det inde på Strøget i legetøjs¬ 
paladset Thorngreen for små 15 kr. — 
det er et godt og stabilt kompas udført 
i plastic, og ydermere lige til at skille ad. 
Nu kommer der nemlig det at der skal 
bores et hul i bunden af kompasset, så 
lyset fra lyskilden, placeret over kom¬ 
passet - kan passere igennem og ramme 


fotoenheden, der er limet på på bagsiden 
af kompasset under hullet. Nu er det 
meningen at når nålen i kompasset bliver 
påvirket udefra ved magnetiske eller anti- 
magnetiske (?) bølger, skal denne pas¬ 
sere gennem lysstrålen og afbryde denne 
og kredsløbet er sat igang. Men da sådan 
en kompasnål er ret smal i alle kompas¬ 
ser, skal der pålimes en bred strimmel 
staniol i begge ender så nålens bredde 
tredobles - nu er der noget til at dække 
hullet med. (Se figur I og II). 

Min model er indbygget i en trækasse, hvor 
øverste halvdel er lig med nederste halvdel, 
samlet med hængsler og et låsetøj. Derved 
kan man bygge kassen ret lille, da de forskel¬ 
lige dele kan bygges op i låget og i bunden 
- man kan komme til, og når det lukkes er 
alt udnyttet til sidste millimeter. Det skal lige 
anmærkes, at alle bøjler, skruer og ophæng 
ikke må være af et metal, der påvirker kom¬ 
pasnålen. 

Kompasset, lyskilden og afbryderne er 
monteret oven på låget på denne model. Jeg 
har senere fundet ud af at det godt kan være 
lidt generende med lyskilden uden på - især 
om natten - jeg har derfor været nødt til at 
afskærme den - men det er intet besvær med 
lidt papplade. Endvidere skriver jeg dette for 
at hvis nogle ønsker det, kan lyskilden natur¬ 
ligvis bygges ind også. 

God fornøjelse med bygningen og held og 
lykke med „jagten“. 

Johnny Ejherg Pedersen, 
Humlehækgade 29, 
2200 København N. 

BOGANMELDELSE: 

Helmer Fogedgaard: 

Tilværelsens Mysterium. 

5. ill. udgave. 

Petit Forlaget. 

Kr. 12kejtet, 72 sider. 

„Vi lever i en urolig og splittet tid, hvor 
det for mange mennesker er vanskeligt at 
finde mening med tilværelsen. Stadig flere 
bliver religiøst hjemløse eller ligefrem mate¬ 
rialistisk indstillede. Det skyldes, at de er 
vokset fra kirkens dogmer og længes efter en 
livsanskuelse, der kan tilfredsstille dem i så¬ 
vel forstandsmæssig som etisk henseende. 

For at række ærlige sandhedssøgere en 
hjælpende hånd, har denne lille afhandling 
set dagens lys,“ skriver Helmer Fogedgaard 
i forordet. Han fortsætter: „Denne afhand¬ 
ling tilsigter på ingen måde nogen fuldstæn¬ 
dighed. Det er kun en elementær og letfatte¬ 
lig indføring i et emne, der kan give stof til 
et helt livs studier. Men de vigtigste natur¬ 
love, som mennesket er underkastet på de 
betydningsfulde områder, der vedrører liv og 
død, er omtalt. Man har her ligesom det hele 
i en nøddeskal. Ved at læse disse få sider 
vil enhver få et tilstrækkeligt overblik til at 


blive klar over, om kosmologi, åndsvidenskab 
og okkult forskning bringer dem det, de søger 
for at få balance i tilværelsen og fred i sin- 
det“. 

De 25 korte kapitler forklarer tilværelsens 
lovmæssighed på en enkel og logisk måde; 
forfatteren søger at orientere os om livets 
og dødens gåder på en måde, så man ser 
at religion og videnskab er to sider af sam¬ 
me sag. 

I tilgift bringer bogen en udførlig ordliste 
med forklaringer på ord og udtryk benyttet 
inden for filosofi, okkultisme og psykisk forsk¬ 
ning, hvilket er en nyttig ting. Udover en li¬ 
ste for begyndere er der endvidere en for¬ 
tegnelse over fordringer, institutioner og tids¬ 
skrifter, som beskæftiger sig med ovennævnte 
emner. 

Det giver jo lidt af et gib i een, når man 
ser de hjemlige ufo-organisationer nævnt i 
denne sammenhæng. I SUFOI har vi jo al¬ 
tid hævdet, at ufoer intet har at gøre med 
okkultisme og mystik, - så det er formodent¬ 
lig de filosofiske aspekter inden for ufo-sagen, 
som har foranlediget ufo-organisationerne 
nævnt. 

En i øvrigt udmærket og læseværdig lille 
bog. 

Erling Jensen. 


SIDSTE: 

Opinionsundersøgelser om UFO'er 


Materialet indsamlet fra København 
1. marts til 4. marts 1974. 

LIDT OM UNDERSØGELSEN: 

For at have noget at sammenligne den ame¬ 
rikanske Gallup-undersøgelse - omtalt på si¬ 
de 43 i dette nummer - med, arrangerede 
SUFOI en hurtig opinionsundersøgelse om 
UFO’er m. v. på og ved „Strøget“ i Køben¬ 
havn først i marts 1974. Vi fik talt med 281 


personer, som fordelte sig jævnt på alders¬ 
grupper og køn. Vi skal ikke give dette ud 
for at være professionelt udført; materialet 
vil naturligvis være behæftede med visse fejl 
grundet et forholdsvis lille antal adspurgte 
samt en manglende professionalisme i ud¬ 
vælgelsen af folk. 

Vi fik stor hjælp af Torsten Dam-Jensen, 
Henrik Pedersen samt Henrik Henriksen - 
alle fra København - til arbejdet. 

Selve undersøgelsen formede sig på den 
måde, at de fire spørgsmål var nedskrevet 
på et ark papir; spørgsmålene blev læst af de 
adspurgte, som kun måtte svare én af tre mu¬ 
ligheder. De tre svarmuligheder var ligeledes 
nedskrevet, og man kunne ved en understreg¬ 
ning markere svaret. Alle adspurgte har følge¬ 
lig været præsenteret for nøjagtig de samme 
spørgsmål. 

SPØRGSMÅL 1: 

„Har De nogensinde hørt eller læst om UFO 3 - 
er - populært kaldet flyvende tallerkener? ec 


Alder JA NEJ VED IKKE 

Under 20 . 27% 4% 2% 

20-30:. 33% 2% 0 

30-40:. 11% 1% 0 

40-50:. 9% 1% 0 

50-60:. 5% 0 0 

Over 60:. 5% 0 0 

Tota!:. 90% 8% 2% 


Man kan herudfra tillade sig at sige, at 
ordet UFO er så godt kendt, som det må for¬ 
ventes. Vi blev for øvrigt overraskede ved at 
se, at de få, som ikke kendte ordet, befandt 
sig blandt de yngste! 

SPØRGSMÅL 2: 

„Har De nogensinde selv observeret noget, De 
mener var et UFO? cc 


Alder 

JA 

NEJ 

VED IKKE 

Under 20: . . . 

. .. 5% 

26% 

2% 

20-30: . 

. . . 4% 

29% 

1% 

30-40: . 

. . . 0 

13% 

0 

40-50: . 

. . . 2% 

9% 

0 

50-60: . 

. . . 0 

5% 

0 

Over 60: .. .. 

0 

4% 

0 

Total:. 

.. 11% 

86% 

3% 


Hovedparten af observatørerne befinder sig 
omkring eller under de 20 år. Om det så 
skyldes større lyst til at rapportere herom, el¬ 
ler om det skyldes en manglende evne til at 
genkende himlens naturlige fænomener (her¬ 
under fly), kan vi kun gætte om. Det kunne 
på den anden side også hænge sammen med, 
at unge mennesker — efter sigende - bruger 
øjnene bedre?! 


I hvert fald er det interessant, at 11% me¬ 
ner at have set „noget‘ £ , de ikke kunne for¬ 
klare. Det er helt identisk med den ameri¬ 
kanske undersøgelse! Bemærk dog, at vor un¬ 
dersøgelse udelukkende er foretaget i Køben¬ 
havns centrum! 

Teoretisk skulle vi derfor kunne finde 
550.000 danske observationer! Vi har kun 
3.000 rapporter liggende, så det giver et fin¬ 
gerpeg om, hvor meget folk egentlig holder 
sig tilbage! 

Af de 11%, som mente at have set noget 
på himlen, udgjorde mændene de 85%, mens 
kvinderne kun tegnede sig for 15%!? 

SPØRGSMÅL 3: 

„Drejer disse fænomener sig efter Deres me¬ 
ning om virkelige ting, eller er det blot noget, 
folk indbild er sig? cc 


Alder VIRKELIGE INDBILDNING VED IKKE 

Under 20: . . . . 21% 5% 8% 

20-30:. 15% 9% 11% 

30-40:. 4% 4% 4% 

40-50 . 6% 3% 2% 

50-60:. 2% 1% 1% 

Over 60: .. .. 1% 1% 2% 

Total. 49% 23% 28% 


Det ses, at kun en fjerdedel af de adspurgte 
stiller sig skeptisk over for det, at der over¬ 
hovedet observeres noget!! 

SPØRGSMÅL 4: 

„Mener De, at der på andre planeter i uni¬ 
verset fbides mennesker, der mere eller min¬ 
dre ligner os? cc 


Alder JA NEJ VED IKKE 

Under 20:. 21% 4% 8% 

20-30:. 20% 7% 6% 

30-40:. 5% 2% 5% 

40-50:. 5% 3% 2% 

50-60:. 4% 0 1% 

Over 60:. 3% 2% 0 

Total:. 58% 18% 22% 


Bemærk, at mindre end 1 ud af 5 helt vil 
afvise muligheden for intelligent liv „et sted 
i universet 1 '! 

Peter A. Hansen 

UFO-„NYV - 

fra år 1770 


Anmærkninger og Tildragelser 
Nordkiøbing den 27. Januarii: Om Natten har 
man her seet et besynderligt Phænomenon: ved 
et overmaade Mørke viste sig i N. W. en or¬ 
dentlig Fuld maane, der var saa ildrød og 
giindsende, at man paa forskiellige Steder, kun¬ 
de læse den fineste Skrift. Sneen paa Jorden 
var overalt ganske lyse rød. Denne Figur i 
Luften forandrede sig 2de Gange, men ved 
den sidste Forandring temmelig formindskede 
sin Giands, eller meget meer forvandlede sig 
til 3 matte Stierner, hvorved blev observeret et 
slags Gnister. Disse Stierner haver een efter 
anden, dog i en vis Distance fra hverandre, ta¬ 
get deres Løb i en lige Linie imod S. og varede 
dette Syn omtrent 12 til 13 Secunder. 

Fotokopi fra „Helsingoers Addresse 

Contors Nye Efterretninger" 

Fredagen d. 9. Martii No. 10, Aar 1770. 


